Dancing with the Clown: 2012\nCONCERT DE NADAL DE MIQUI PUIG\nLa Masia, L'Ametlla del Vallès\nSembla mentida, però amb aquesta ja són nou les edicions que Miqui Puig ha organitzat del Concert de Nadal al seu municipi. Una cita gairebé íntima, per a compartir moments musicals amb fans i amics, i que enguany canviava la seva ubicació: de l'escenari de la Sala Municipal de l'Ametlla del Vallès a un dels salons del restaurant La Masia. Un marc d'allò més elegant per a un concert de luxe i a tres bandes. Dues de les apostes més fermes de LAV Records -la companyia discogràfica impulsada pel propi Puig-, The Free Fall Band i Illa Carolina, i l'última encarnació escènica del Miqui. La que deixa definitivament enrere el crooner de fa alguns anys per a abordar temes propis i alguna versió amb les espatlles ben cobertes per una banda de rock'n'roll compacta i directa -no hi falten veterans de l'òrbita ametllatana com el sempre oportú Marc Botey a la guitarra-. La seva versió de "La Casa de la Bomba" (Brighton 64) amb contrabaix és simplement deliciosa. El moment definitiu d'aquest Concert de Nadal? La vital revisió de "Groenlandia" (Los Zombies) que va unir a l'escenari a tots els músics participants a la festa. Després vindria una frenètica sessió d'indie pop, new wave, rock'n'roll i northern soul amb punxadiscos com el mateix Miqui. I, potser perquè mai m'hagués imaginat que ho faria, va ser tot un gustàs ballar un tema dels Saicos a La Masia.\nLa família LAV versionant als Zombies.\nPublicat per Oriol S. a 14:20 Cap comentari:\nEtiquetes de comentaris: Concert de Nadal, Illa Carolina, L'Ametlla del Vallès, La Masia, LAV Records, Miqui Puig, The Free Fall Band\nDelên. "Neu a Menorca". D'acord, no és una cançó de Nadal, però m'està acompanyant moltíssim aquests dies. Potser perquè evoca aquell fred hivernal que tant espero i no acaba d'arribar. Potser perquè és una de les millors cançons que he escoltat aquest any. Potser per ambdós motius.\nPublicat per Oriol S. a 14:39 Cap comentari:\nEtiquetes de comentaris: Delên, Nadal, Neu a Menorca\nMIQUEL ABRAS + ACOUSTERS\nDoble cartell amb arrels a les comarques de Girona. Miquel Abras, des de l'Empordà i amb tot un Toni Molina (Mazoni) a la bateria, presentava "Equilibris impossibles", un nou àlbum on el seu repertori guanya la musculatura i la contundència que va exhibir ahir a l'escenari de la B1. Abans, els gironins Acousters havien presentat un cançoner que brilla especialment en cançons com "San Francisco" i els seus aires de Joni Mitchell.\nEtiquetes de comentaris: Acousters, Mazoni, Miquel Abras, NAUB1\nBon dia dels Sants Innocents a tothom !!!\nPublicat per Oriol S. a 21:40 Cap comentari:\nEtiquetes de comentaris: Fontella Bass\nAquest divendres, 28 de desembre, un servidor tornarà a punxar a la NAUB1 de Granollers (avda. Prat de la Riba, 77 - recinte Roca Umbert), coincidint amb el doble concert de Miquel Abras i Acousters. Obertura de portes a les 22h. i una selecció musical triada amb cura i dedicació, perquè tots vostès tornin a casa una mica més contents i feliços. Vinguin, passin i posin-se còmodes, que ens ho passarem bé.\nPublicat per Oriol S. a 21:55 Cap comentari:\nEtiquetes de comentaris: Acousters, Miquel Abras, NAUB1\nElvis a la paret. Mira que en porta, d'anys penjat allà dalt. I no baixa, ni cau. Plogui, nevi o faci sol. Tres frenètics acords a l'habitació d'un nen que descobria el rock'n'roll.\nUna altra peça imprescindible de la meva banda sonora nadalenca. Me'l vaig comprar quan tenia catorze anys, i des d'aleshores no he passat un sol Nadal sense escoltar-lo obsessivament. El vaig descobrir en un catàleg de venda de discos per correu que promocionava l'artefacte en qüestió amb una etiqueta, 'villancicos punk', realment atractiva per a un adolescent amb ganes de cremar adrenalina. No vaig dubtar a encarregar-ne una còpia, i quan em va arribar em va fer explotar el cap. Va ser a través d'aquest recopilatori com vaig conèixer grups com els Bad Manners (aquell "Skinhead Love Affair" transformat en "Christmas Time Again" és sens dubte el millor del disc), The Business (amb el mític "Drinking and Driving"), Anti Nowhere League, els UK Subs, Alien Sex Fiend, els Frantic Flintstones, els Hotknives, Judge Dread, Frank Sidebottom o els Stiff Little Fingers. Sí, el millor de cada casa de l'escena britànica de principis dels 80, amb composicions pròpies i delirants adaptacions d'estàndards nadalencs. I una de les caràtules més deliciosament macarres que he vist mai. Si Santa Claus els ha portat això, vol dir que aquest any han fet poca bondat...\nAudio: "Christmas Time Again" - Bad Manners\nEtiquetes de comentaris: Bollocks to Christmas, Nadal\nSense dubtar-ho, el meu disc preferit de Nadal. Me'l va deixar un conegut, fa cosa d'uns deu anys i en ple mes de juliol. Se'm va fer estrany acostar-me a mitjans d'estiu a un disc de temàtica nadalenca, però el meu conegut no parava d'insistir que això no importava, que aquell disc m'entraria a la primera en qualsevol època de l'any. I tenia raó. Tan bon punt el vaig punxar, em va enganxar i em vaig enamorar per sempre més dels Squirrel Nut Zippers. Però va ser en acostar-se les dates nadalenques quan vaig descobrir-ne tota la màgia i vaig començar a punxar-lo a totes hores, ja fos tot sol a altes hores de la nit o en els sopars i dinars familiars. I tothom a qui li descobria em responia amb un somriure, cosa que és francament d'agrair. Ja fa anys que vaig deixar-lo d'escoltar en qualsevol època de l'any anterior al mes de desembre -d'acord, potser el meu conegut sí que anava una mica errat-, però cada cop que s'acosta el Nadal el recupero i me l'empasso unes quantes vegades de cap a peus. I és que, per a mi, si la nit de Nadal és per als Pogues i "Fairytale of New York", el dia de Nadal és per als Squirrel Nut Zippers i "Christmas Caravan".\nAudio: "Hot Christmas" - Squirrel Nut Zippers\nPublicat per Oriol S. a 10:29 2 comentaris:\nEtiquetes de comentaris: Christmas Caravan, Nadal, Squirrel Nut Zippers\nL'altra cara del Nadal. Shane MacGowan, Kirsty MacColl i un piano a les últimes. Solitud. El drunk tank i les històries d'un vell rondinaire. Una parella d'immigrants irlandesos atrapats a Nova York i desenganyats amb el somni americà. I un vals com a única via d'escapament. No conec cap cançó millor per a una nit com la d'avui. Ballem?\nPublicat per Oriol S. a 20:09 1 comentari:\nEtiquetes de comentaris: Fairytale of New York, Kirsty MacColl, Nadal, Shane MacGowan, The Pogues\nEl prolífic i polifacètic Xavier Bonfill tanca un atapeït any 2012 amb l'autoedició d'un ep de remescles. "IX=? A" conté dues hipnòtiques deconstruccions de temes inclosos al seu debut en solitari, "9=0" (2012), a càrrec de Kamutao i Maine Koon, a més d'una improvisació enregistrada en directe a l'estudi amb Cinemascope, el trio electrònic i avantguardista que Bonfill comparteix amb Àlex Flaqué i Cels Campos. La caràtula és obra del propi Kamutao, que ja va elaborar la de "9=0". Cinemascope i Kamutao actuaran el proper dissabte 29 de desembre a la sala El Niu de Barcelona..\nEtiquetes de comentaris: Àlex Flaqué, Cels Campos, Cinemascope, IX=? A, Kamutao, Maine Koon, Xavier Bonfill\nRAYDIBAUM + NYANDÚ\nEls mestres i els alumnes. Raydibaum i Nyandú. Els primers són ja uns veterans de l'escena barcelonina que un bon dia van decidir canviar l'anglès pel català i hi van sortir guanyant -no parlo en termes comercials, que això és un altre tema, sinó estrictament artístics-. El d'ahir a la NAUB1 era el seu darrer concert abans d'entrar a l'estudi a gravar el que serà la continuació de "Per fi potser demà" (2010, RGB Suports). Van destapar novetats, i van centrar el repertori en dianes tan rodones com "Maleeixo el temps", "Aurora" o la deliciosament reflexiva "El pop ha mort". Ho van fer amb la convicció i la serenor de qui, sense haver de demostrar ja res a ningú, té encara moltíssim per dir. Ja als bisos, els propis membres de Nyandú es van apuntar a un improvisat crescendo final. Precisament, el vocalista de Raydibaum, Valen Nieto, ha produït el primer disc dels osonencs, "L'origen de les absències" (2012, Música Global), i també va fer una breu aparició durant el set d'una formació a la qual va considerar "amics per sempre". Va ser un dels punts culminants d'un set, el de Nyandú, que es debatia constantment entre el folk costumista i el rock de tonalitats èpiques, resultant sempre guanyador aquest últim.\nEtiquetes de comentaris: NAUB1, Nyandú, Raydibaum\nImaginin-se la situació. En plena crisi matrimonial, Ray Davies i Chrissie Hynde es troben immersos en una discussió que va pujant de to, fins que ella es deixa portar per un atac de ràbia i literalment es carrega el piano amb què ell havia compost "You Really Got Me". El matrimoni acabaria petant al cap de poc temps, però Davies encara conserva el que va quedar del piano. "En vaig guardar els trossos perquè hi havia compost una bona cançó", declararia anys més tard. És clar que sí, Ray. És clar que sí.\nAudio: "You Really Got Me" - The Kinks\nPublicat per Oriol S. a 14:44 Cap comentari:\nEtiquetes de comentaris: Chrissie Hynde, Ray Davies, The Kinks, You Really Got Me\nNit de dimecres, carrers gairebé buits i un públic selecte a l'interior de l'Heliogàbal. A l'escenari, l'última encarnació dels imprescindibles Liannallull -la que compta amb Xavi García (Els Surfing Sirles) a la bateria- presentava els temes d'un disc, el tercer, que es troba ara mateix en ple procés de masterització. Alguns d'aquests temes, com "Ells són els radicals" o "Les putes catalanes", ja sonaven des de feia temps als directes dels del Baix Montseny. D'altres, com "Orfes fills de Buda", gairebé rebien ahir el seu baptisme de foc. Folk de batalla, electricitat lisèrgica, una lírica aguda i directa, i una banda compacta donant-ho tot i més. I un repertori on no van faltar una accelerada "Romanço moralista de la Lluna", una celebrada "Homes de debò" o aquell himne de resistència subterrània que és "Barcelona no sona". I és que Liannallull representen la Barcelona que hi ha més enllà dels llums de Nadal i les macrofestes del Fòrum. La mateixa que representa tot un Ramon Faura (Le Petit Ramon, Macho), que va sortir a l'escenari per a cantar "Prou ja de porqueria" i "Els nostres fills de puta". A la recta final, la corrosió i la mala llet de "Necessito una dosi" van tornar a reivindicar a Jordi Espinach i companyia com un dels projectes més sòlids de la música independent que es fa actualment a casa nostra. Barcelona no sona, però Liannallull sí. I molt.\nLiannallull amb Ramon Faura.\nLa puta essència del rock'n'roll.\nAudio: "Prou ja de porqueria" - Liannallull\nEtiquetes de comentaris: Heliogàbal, Le Petit Ramon, Liannallull, Macho, Ramon Faura\nS'acosta la fi del món. I quina millor manera d'acomiadar-nos de tot i de tothom que degustant una bona selecció musical i gastronòmica? Aquest divendres, 21 de desembre (21h.), torna el club mensual PILÉ ON 45 al restaurant-llibreria Anònims de Granollers (c/. Ricomà, 57). Una nova sessió de música mod i sixties en rigurós vinil només apta per a gourmets musicals. Organitzat com sempre pel col·lectiu Tiempos Modernos. Activitat compatible amb el concert de Raydibaum i Nyandú a la NAUB1.\nPublicat per Oriol S. a 18:14 Cap comentari:\nEl 10 de desembre de 2007, Led Zeppelin van oferir el seu primer concert en dècades a l'O2 Arena de Londres. I també el que probablement va acabar essent el del seu comiat definitiu. Phil Alexander, editor en cap de Mojo, firma a l'edició de desembre de la revista britànica un extens article sobre l'abans i el després del concert que més expectació ha generat en tota la història del rock -vint milions de persones de tot el món van participar al sorteig de les 18.000 entrades que es van posar a la venda, a un preu de 125 lliures esterlines per cap-. I ho fa entrevistant-ne els quatre protagonistes. Robert Plant, Jimmy Page, John Paul Jones i Jason Bonham. I una vegada més queden en evidència les diferències entre Plant i Page. Diferències que van molt més enllà de l'àmbit musical o personal. Diferències pel que fa a l'actitud vital. Mentre Page accepta amb resignació que probablement el Zeppelin no torni a volar mai més, Plant explica el per què d'una trajectòria que li ha permès explorar facetes que van molt més enllà de la del Golden God -sense anar més lluny, durant els darrers anys ha protagonitzat moments artísticament gloriosos al costat de gent com Alison Krauss o Band Of Joy- i, sobretot, el per què de la seva negativa a viure de la nostàlgia. "Crec que el concert va ser increïble, però aquell no acabava de ser jo", reconeix el cantant -que, sense trampa ni cartró i adaptant les línies vocals als seus actuals registres, va oferir una actuació tan brillant com la dels seus companys-. "Hi hauria d'haver un codi de bones pràctiques per a qualsevol músic: has de fer quelcom que el públic no s'esperi de tu", sentencia per a resumir per què actualment pot oferir molt més fora que dins de Led Zep. Després d'aquell concert , i mentre els seus companys celebraven una nit rodona amb alguna festa exclusiva, Plant va fugir de l'O2 i es va perdre en la nit londinenca, refugiant-se en un punt de venda de kebabs a Chalk Farm. "Simplement volia marxar i prendre'm sis ampolles de Keo, mitja ampolla de vodka i despertar-me en un altre món, evadir-me d'aquell ambient condescendent i especulatiu que començava a respirar-se", confessa. El concert de Led Zeppelin a l'O2 s'ha editat recentment en dvd sota el títol de "Celebration Day" i és altament recomanable per a qualsevol que vulgui veure una banda pletòrica interpretant per última vegada un repertori vertiginós.\nPublicat per Oriol S. a 11:51 1 comentari:\nEtiquetes de comentaris: Jason Bonham, Jimmy Page, John Paul Jones, Led Zeppelin, Mojo, Phil Alexander, Robert Plant\nTot un tresor el que acaba de desenterrar Binary Emotions Records, un petit segell discogràfic amb seu a Parets del Vallès. Formats en aquest mateix municipi barceloní durant la segona meitat dels anys 70 i liderats per Daniel Nadal (veu i guitarra), Carbonilla venien del rock clàssic, però van interioritzar ràpidament la frescor de la incipient New Wave i fins i tot del que anys més tard s’anomenaria rock alternatiu. Així ho reflecteixen les gravacions realitzades el 1978 a la localitat veïna de Caldes de Montbui, entre les quals destaquen la immediata “Sabes hacerlo” i la instrumental “Cristales en el desierto” -probablement el seu tema més representatiu-, ambdues incloses al recopilatori “Grandes éxitos” (2012). Una recopilació produïda per la gent de Binary Emotions, que de moment l'ha penjat en un compte de Bandcamp amb la intenció d'editar-la properament en format físic. Carbonilla es van separar a mitjans dels anys 80, després d’haver realitzat concerts arreu de l’estat i haver destacat en allò que es va anomenar Nueva Ola amb temes com “Corazón salvaje” i aparicions en programes com Musical Express -dirigit i presentat per Àngel Casas a Televisió Espanyola-.\nAudio: "Sabes hacerlo" - Carbonilla\nEtiquetes de comentaris: Binary Emotions Records, Carbonilla\nVeia dies enrere per la televisió una pel·lícula ambientada durant un dels grans conflictes bèl·lics que han marcat la història contemporània. El film en si no em va semblar gran cosa, però em van cridar l’atenció determinats elements estètics que identifiquen la primera meitat del segle passat, i que van evocar en el meu subconscient les conquestes socials assolides aleshores a base de suor i sang. Conquestes que durant el que portem de segle XXI s’han anat destruint sense cap mena de mirament sota pretextos com l’actual context de crisi. Potser seré un romàntic, però m’agrada el segle XX. Cent anys durant els quals -conflictes i genocidis a banda- van passar coses increïbles i es van assolir fites que en ple segle XXI han acabat mutilades a cop de tisora per culpa de l’avaricia i la manca d’escrúpols d’uns quants.\nDies després vaig revisar per enèssima vegada “Cool Hand Luke” (1967), un dels meus films de capçalera. La història d’un reclús rebel en un duríssim centre penitenciari dels Estats Units. Una apologia d’aquest esperit rebel i inconformista, però també una invitació a múltiples reflexions morals i ètiques. Dóna gust observar com en altres temps el cinema comercial -amb tot el seu potencial de mitjans tècnics, humans i econòmics- podia servir precisament per això, per a convidar a reflexionar. I fa pena comprovar com aquest ha derivat majoritàriament cap a un desproporcionat desplegament d’efectes especials sobre guions insulsos, amb cap més objectiu que vendre samarretes, vals promocionals de cadenes de menjar ràpid i crispetes elaborades amb tan poca passió com molts dels blockbusters que rebenten les cartelleres.\nPublicat per Oriol S. a 16:10 2 comentaris:\nEtiquetes de comentaris: Cool Hand Luke, Segle XX\nDues generacions de música independent cantada en català es troben a l'escenari de la NAUB1 de Granollers (avda. Prat de la Riba, 77 - recinte Roca Umbert). RAYDIBAUM s'han donat a conèixer durant els darrers anys, però les seves arrels es troben a la Barcelona de principis d'aquest mil·leni, la mateixa on gent com Glissando* (i ells mateixos) treien el pop en català dels despatxos per a tornar-lo al carrer. NYANDÚ, des d'Osona, encaixen en aquest folk-pop que tants rius de tinta fa córrer darrerament. Però que ningú s'espanti, al seu repertori no hi ha costumismes de postal sinó cançons que guanyen pes -i de quina manera- a l'escenari. Compartiran cartell aquest divendres, 21 de desembre (23h.). Sí, el dia de la fi del món segons els maies. Per això, abans i després de cada concert un servidor oferirà una sessió de música enllaunada per a amenitzar un moment tan solemne com irrepetible.\nPublicat per Oriol S. a 20:15 Cap comentari:\nLIANNALLULL és una de les formacions amb més projecció que tenim actualment a casa nostra. Els del Baix Montseny han parit dos discos on el folk-rock dylanià enllaça amb la urgència de la Velvet i la lisèrgia de Pau Riba. I el millor de tot és que el tercer es troba a punt de sortir del forn. En podrem fer un tastet aquest dimecres, 19 de desembre (22h.), a l'Heliogàbal de Barcelona (c/. Ramón y Cajal, 80 - metro: Joanic).\nEtiquetes de comentaris: Heliogàbal, Liannallull\nQuatre il·lustres convidats comparteixen taula.\nPublicat per Oriol S. a 14:42 Cap comentari:\nEtiquetes de comentaris: Bourbon\nArtemisia és una jove galeria d'art de Les Franqueses del Vallès amb vocació de trencar la monotonia que impera per aquestes latituds. Ho va fent mica en mica, a base de programar exposicions d'arts plàstiques on el risc i la innovació solen ser comuns denominadors. I programant esdeveniments diversos al seu soterrani, com el concert que hi van oferir el vespre passat els barcelonins Jazztà. Formació jazzística que basa el seu repertori en preciosistes reinterpretacions de composicions originals d'Oasis i Jamiroquai, entre d'altres.\nPublicat per Oriol S. a 13:40 2 comentaris:\nEtiquetes de comentaris: Artemisia, Jazztà, Les Franqueses del Vallès\n"Esta vez va en serio". Aquest cop va de debò. No podria ser més encertat el títol del nou disc de Brighton 64. El primer que editen des que es van reunir l'any passat per a celebrar el seu trentè aniversari. El primer amb material nou en 25 anys. I el primer en què compten amb el paraigües d'un segell i un productor que els entenen. La primera és BCore, escuderia de referència de la independència discogràfica a casa nostra i tota una garantia tant per a l'oient com per al propi grup. El segon és Santi Garcia, tot un arquitecte de la música independent estatal des dels seus estudis Ultramarinos Costa Brava. Ha estat al seu interior on s'ha gestat un àlbum que presenta els germans Gil i companyia més frescos que mai, però en sintonia amb un passat clau per a entendre la música feta a Barcelona durant els darrers 30 anys. L'àlbum comença amb tota una declaració de principis, "Solo hasta el final", amb vocació d'himne molt més que subterrani. Un d'aquells temes que en un món perfecte reventarien ones radiofòniques, pistes de ball, clubs, auriculars i minicadenes sense contemplacions. El segueix "Soy un tanto antiguo (y creo en el amor)", on els barcelonins deixen anar la seva vessant més mod amb una melodia directa, unes veus urgents i un teclat profundament hipnòtic -una delícia, escoltin-. A partir d'aquí, composicions noves de trinca -com "Quan baixis de l'avió" o "Notes al marge", les primeres que firmen en català- s'alternen amb alguns moments rescatats de la primera etapa del grup. En són exemples una potentíssima "Banderas blancas" o "No puedo ir a dormir" (adaptació al castellà de "Just Can't Go to Sleep", dels Kinks), que sonen a dia d'avui tan vitals com el material més recent del grup. Tot això, amanit amb una cuidada presentació, l'artwork de la qual ha il·lustrat Bernat Lliteras. Ara sí, Brighton 64 han tornat per a quedar-se. I a jutjar pel contingut de l'àlbum que acaben de lliurar-nos, aquest cop va molt en serio.\nAudio: "Notes al marge" - Brighton 64\nEtiquetes de comentaris: Brighton 64, Esta vez va en serio\nConcert molt especial el que Brighton 64 van oferir la nit passada a l'Heliogàbal de Gràcia. Sala petita, aforament reduït -només s'hi podia accedir amb invitació- i la possibilitat de degustar en exclusiva el material del seu primer disc en un quart de segle, "Esta vez va en serio" (2012, BCore Disc). Una hora que es va fer curta i durant la qual els germans Ricky i Albert Gil (veu solista i baix, i guitarra, respectivament), Jordi Fontich (teclat) i Tino Peralbo (bateria) van sonar com mai. Crus i directes, frescos i immediats, defensant el seu present creatiu amb dards de precisió com "Soy un tanto antiguo", "Quan baixis de l'avió" o "Solo hasta el final", i deixant per a la tanda de bisos les eternes "Igual, nos da igual" i "La Casa de la Bomba". Una demostració de força i rigor a càrrec d'uns Brighton 64 que, com va insistir el propi Ricky Gil durant el concert, han tornat per a quedar-se. Després del passi, la dj Yokomar va oferir una deliciosa sessió modernista que va fer perdre el cap a més d'un.\nAudio: "Solo hasta el final" - Brighton 64\nEtiquetes de comentaris: Albert Gil, Brighton 64, Esta vez va en serio, Heliogàbal, Jordi Fontich, Ricky Gil, Tino Peralbo, Yokomar


About: Màquina d'Atwood\nLa màquina d'Atwood va ser inventada el 1784 per George Atwood com un experiment de laboratori per verificar les lleis mecàniques del moviment uniformement accelerat. La màquina d'Atwood és una demostració comú a les aules usada per il·lustrar els principis de la física, específicament en Mecànica. La màquina d'Atwood consisteix de dues masses, i , connectades per una corda inelàstica de massa negligible amb una politja ideal de massa negligible. Quan , la màquina està en equilibri neutral sense importar la posició dels pesos. Quan ambdues masses experimenten una acceleració uniforme. (ca)\nMàquina d'Atwood (ca)


Butlletí electrònic 26 de febrer de 2021 | Institut Milà i Fontanals\nLa setmana que ve comença el mes de març i com ja és habitual els alumnes de Batxillerat duran a terme sessions no presencials un dia per setmana. Recordeu que tots els dilluns són presencials i que el dia de sessions telemàtiques va canviat:\n1r de Batxillerat: dies 3, 11, 19 i 23 de març\n2n de Batxillerat: dies 2, 10, 18 i 26 març\nEnguany els alumnes de 2nN han treballat a Castellà l’obra “Romeo y Julieta”. Una de les activitats consistia en interpretar un text, crear el vestuari dels personatges principals i fer-ne una representació. D’altra banda, per Carnaval els alumnes del SIEI van decorar el vestíbul amb un mural ben colorit fet de materials reciclats.\nEl professor Pere Cervera Bolet ensenya història contemporània als alumnes dels cinc grups de 2n de Batxillerat del Milà i Fontanals. I ho fa d’una manera creativa, ajustant-se a cada una de les especialitats d’aquest nivell.\nI, aixı́, en Pere va demanar als seus alumnes que es posessin en la pell dels promotors de la coalició electoral Solidaritat Catalana —unió de totes les forces catalanistes i republicanes, que va concórrer a les eleccions de l’any 1907—. Aquesta coalició va néixer com a resposta a la llei de jurisdiccions que havia redactat el govern espanyol, per la qual es prohibien les ofenses a la unitat de la pàtria, a la bandera, als sı́mbols patriòtics i a l’exèrcit. Les ofenses serien jutjades per tribunals militars.\nL’activitat consistia a triar diferents opcions adaptades a cada una de les especialitats dels batxillerats. Aquestes opcions abraçaven des d’elaborar un pòster de propaganda polı́tica a redactar un programa polı́tic amb cinc propostes destacades,passant per l’escriptura d’un himne (àudio 1, àudio 2) o la redacció de tres eslògans per aconseguir vots. Es tracta, en definitiva, d’adaptar una matèria comuna i el seu temari o currı́culum a les habilitats i virtuts especı́fiques dels alumnes i, d’aquesta manera, vincular, de forma transversal, diferents competències.\nAprofitem l’avinentesa per a fer-vos arribar el programa d’actes de les Portes Obertes, que enguany tenen un format diferent a l’habitual. Clicant la imatge us podeu descarregar el Díptic de Portes Obertes. Els enllaços per a les xerrades telemàtiques es trobaran puntualment a insmilaifontanals.cat/portes-obertes-2021.\nPodeu conèixer més activitats, projectes i iniciatives que estem desenvolupant visitant el web del centre, l’Instagram i altres xarxes socials. Rebeu una cordial salutació,


Alguns restauradors temen que les noves terrasses restin identitat | betevé\nHi ha propietaris de bars i restaurants que estan preocupats sobre com pagar la instal·lació dels models de terrasses homologats\nMarta Gaston | dissabte, 24 de juliol del 2021, a les 15.14\nL’Ajuntament de Barcelona ja ha iniciat els tràmits per regularitzar les terrasses a la calçada que es van instal·lar per mitigar les conseqüències econòmiques de la pandèmia. En general, els restauradors celebren la mesura i asseguren que és una ajuda per al negoci. “Ara la gent prefereix estar a fora i no a dins”, diu Álvaro Rodríguez, del bar A Peregrina Vinoteca. Alguns, però, temen que els nous models restin identitat als locals.\nHi ha restauradors que tenen dubtes sobre l’obligació d’instal·lar uns models determinats de terrassa. Es tracta de set prototips que el consistori considera més estètics i més segurs i que s’han provat a l’Eixample, Ciutat Vella i Nou Barris. De moment s’han donat a conèixer quatre models.\nAlguns restauradors no tenen clar si el fet que tots els locals tinguin les mateixes terrasses els perjudicarà. Carlos Reyes, del bar Kyoudai33, situat al carrer de Rocafort, tem que això “faci perdre identitat” al seu establiment.\nDubtes sobre el cost de les noves terrasses\nHenk Cortier, propietari del bar Lambicus, posa sobre la taula dubtes sobre el finançament de la instal·lació dels prototips: “Diuen que costaran 12.000 euros. Encara que hi hagi ajudes, no es pot buscar alguna solució més econòmica?”. L’Ajuntament ha anunciat que llançaria una línia de subvencions per un valor total de dos milions d’euros. Tot i això, només s’atorgaran ajuts fins al 50 %.\n— Ajuntament de Barcelona — bars — terrasses


Cedric, ex del Mallorca, objectiu del Lleida\nEl davanter Cedric, ex del Mallorca, objectiu del Lleida\nActualitzada 13/06/2018 a les 10:54\nOliva encara no ha donat una resposta i també estaria sospesant altres ofertes\nEl davanter nigerià Cedric Omoigui, de 23 anys, és un dels objectius del Lleida Esportiu de cara a la pròxima temporada i podria ser una de les incorporacions al nou projecte blau. La filtració va arribar de la mateixa illa, ja que poc més de 24 hores després de conèixer-se que abandonava el Mallorca, a Cedric ja se’l donava per pràcticament fitxat pel Lleida, segons va revelar el diari balear Última Hora.\nEl davanter africà, que només ha marcat un gol aquesta temporada, es va acomiadar a través de les xarxes socials de l’afició illenca després de vuit temporades al club. La seua temporada, malgrat no haver estat del tot l’esperada, no ha passat desapercebuda per molts equips, però tot apunta que el Lleida pot ser el seu pròxim equip. Fa dos temporades, al Mallorca B, sí que va destacar anotant disset gols.\nAl club lleidatà reconeixen l’interès per aquest jugador, però mentrestant el director esportiu Jordi Esteve ultima altres incorporacions que s’anunciaran ben aviat.\nMentrestant, encara no s’ha resolt el fitxatge de Juan Carlos Oliva com a tècnic del Lleida Esportiu. Ahir s’esperava que donés la resposta afirmativa definitiva i es comprometés per dos temporades més una d’addicional, però no va ser així.\nL’entrenador lleidatà va viatjar a Madrid perquè té més propostes sobre la taula, a part de la del Lleida. Va tenir-ne del futbol grec i podria madurar-ne altres de Segona A, com de l’Alcorcón, però al Lleida Esportiu es mostren tranquils i confiats que acabarà firmant, ja que consideren que l’ha il·lusionat el projecte ambiciós que se li ha presentat. Més que mai en els últims anys, l’ascens serà una obligació la temporada vinent. Si finalment no vingués Oliva, segueix a la recambra Ángel Viadero.


Dibuixem Ponent: la creu dels Tres Tombs\nActualitzada 13/07/2020 a les 10:14\n© Aquarel·la de la Creu dels tres tombs situada a la cruïlla de Balmes amb Vallcalent, Manel Pulido.\nAquesta aquarel·la de Manel Pulido mostra la creu dels Tres Tombs, situada a la cruïlla de Balmes amb Vallcalent, obra de l'arquitecte Marià\nGomà Pujades. La creu de Sant Antoni o Creu dels Tres Tombs, originàriament la Creu dels Erals, de data desconeguda, s'aixecava a la Plaça de Catalunya, davant mateix de l'antic asil de les Germanetes dels Pobres, al bell mig de la calçada que menava cap al Camí de la Mariola i cap a l'escorxador.\nPosteriorment, la creu que hi havia al cim i la columna, foren traslladades uns metres més enllà en direcció al Passeig de Boters, actualment Rambla d'Aragó, on hi romandria durant bastants anys. El 1945, l’actual creu dels tres tombs obra de l’arquitecte Marià Gomà Pujades va ser ubicada a l'encreuament del Carrer Vallcalent amb Balmes.\nSant Antoni Abat fou un monjo cristià pioner de l'eremitisme. És considerat el patró dels animals de peu rodó i, per extensió, de tots els animals domèstics, així com dels traginers.La llegenda explica que era un gran amic dels animals i, quan en veia un de ferit, el guaria. Així ho va fer amb un porquet, que, per mostrar-li el seu agraïment, va decidir acompanyar-lo la resta de la seva vida; és per això que popularment se l'anomena sant Antoni del porquet i també, freqüentment a casa nostra, Sant Antoni dels "rucs", és un Sant eminentment popular a tot Catalunya. La seva festa és el 17 de gener.\nCom a tradicional protector dels animals útils per a les feines del camp, se celebren en honor seu gran nombre de festes populars relacionades amb ells, per tal d'obtenir la fertilitat dels animals i dels aliments, i la seva purificació. En el passat va ser una festa clau en moltes poblacions, essent la festa major d'hivern o festa major petita. Actualment, el seu arrelament és un fet, tot i que la desaparició dels animals de treball podia fer pensar en l'extinció de la festa. Als països de parla catalana, la devoció popular al sant es remunta al segle XII.\nÉs en honor seu que se celebren els tradicionals Tres Tombs arreu del país, com a patró dels gremis de tragiers: el sant beneeix les cavalleries i presideix les cavalcades.


Mª Dolors García Broch: "Primer lo meu, i lo meu es Valéncia" - Cultura Valenciana\nMª Dolors García Broch: «Primer lo meu, i lo meu es Valéncia»\nNo és una novetat si diguem que món no és just, que de tant en tant hi han persones que se troben en l’ull de l’huracà per defendre una postura determinada, per ser fidels a la seua forma de pensar.\nEn Valéncia som ben conscients d’això. Si penses d’una determinada manera al respecte de la nostra cultura i la nostra llengua, has de ser inevitablement fasciste. I dona igual la teua autèntica ideologia, la teua vivència familiar, els teus fets… l’etiqueta ya la tens.\nI si damunt tens un caràcter fort, conformat per les adversitats que has hagut de superar pel fet de ser una dòna i filla del bando vençut, encara més. Perque sí, no deu de ser fàcil ser una pionera en un món d’hòmens. Front a l’injustícia de l’etiqueta fàcil el món és més caleidoscòpic.\nÉs per això que hui volem conéixer una part més intima d’una persona que és història viva d’una época conflictiva en Valéncia, volem conéixer a la persona familiar i dedicada a l’educació que s’amaga d’arrere de la coneguda Mª Dolores García Broch, gràcies a l’entrevista realisada per Edicions Mosseguello.


Un incendi obliga a desallotjar un edifici a Sant Joan Baptista - Diari de Sant Adrià\nUn incendi obliga a desallotjar un edifici a Sant Joan Baptista\n18/09/2014 – Atesa la important afectació de l’immoble, amb cinc plantes i dos pisos per planta, ha calgut evacuar deu famílies com a mesura preventiva; no hi ha hagut ferits greus.\nEls Bombers de la Generalitat han rebut, a tres quarts de tres de la matinada, l’avís d’un incendi al carrer Torrassa, número 4, de Sant Adrià del Besòs.\nEl foc, que s’ha donat per extingit en poc més d’una hora, ha començat pel pati exterior d’un dels baixos de l’edifici i s’ha desenvolupat verticalment cap als pisos superiors. Així, ha quedat afectat per les flames el pis situat als Baixos-1a (el pati, una habitació i el saló), i també els pisos de sobre; el Primer-1a i Segon-1a (el balcó i una habitació a cadascun dels apartaments), mentre que la resta ha patit les conseqüències del fum.\nAtesa la important afectació de l’immoble, amb cinc plantes i dos pisos per planta, ha calgut evacuar tot l’edifici com a mesura preventiva. Nou de les deu famílies veïnes han anat a passar la nit a cases de familiars, mentre que només una ha calgut ser reallotjada per l’Ajuntament.\nEn les tasques d’extinció han treballat vuit dotacions dels Bombers de la Generalitat, amb el recolzament dels Bombers de Barcelona, que han desplaçat quatre vehicles.\nCal remarcar que no hi ha hagut cap veí ferit com a conseqüència de l’incendi. Un bomber del parc de Badalona s’ha fet mal al braç en caure-li una llosa de pedra al damunt i li ha provocat una contusió lleu.\nArticle anteriorL’AMB ofereix ajuts per a la rehabilitació d’habitatges i edificis particulars\nArticle següentUn partit per sumar els primers punts


04/11/2021 - Nota de premsa\nBarrejar begudes energètiques amb alcohol pot incrementar el risc de patir un accident de trànsit\nBarrejar alcohol amb begudes energètiques pot provocar una predisposició a conduir malgrat tenir les capacitats per a fer-ho disminuïdes. Així ho revela un estudi publicat per l'International Journal of Neuropsychopharmacology, finançat per la Direcció General de Trànsit (DGT). En el treball han participat investigadors de l'Institut Hospital del Mar d'Investigacions Mèdiques (IMIM-Hospital del Mar), de l'Institut de Neuropsiquiatria i Addiccions de l'Hospital del Mar (INAD), de la Unitat de Ressonància Magnètica del Servei de Radiologia de l'Hospital del Mar i de l'Institut de Recerca Germans Trias i Pujol (IGTP), així com del CIBER de Fisiopatologia i Nutrició (CIBEROBN).\nLa combinació de les dues begudes provoca una falsa sensació de seguretat en les persones que les consumeixen, segons destaca l'estudi. Per contra, les seves capacitats per a conduir un vehicle continuen afectades per la ingesta d'alcohol. "L'estudi conclou que la barreja de begudes energètiques amb alcohol, que està molt de moda entre la població més jove, predisposa a conduir sota els efectes de l'alcohol. Però aquestes begudes amb alt contingut de cafeïna no són capaces de contrarestar els efectes perjudicials de l'alcohol sobre diferents habilitats relacionades amb la conducció, com és el temps de reacció o la coordinació entre vista i motricitat", explica l'autora principal del treball, la Dra. Clara Pérez-Mañá, actualment investigadora de l'IGTP i que en el moment de realització de l'estudi formava part del Grup de recerca en Farmacologia integrada i neurociències de sistemes de l'IMIM-Hospital del Mar.\nL'equivalent a tres combinats\nEls investigadors van analitzar el comportament i reaccions de setze voluntaris joves i sans, a qui, en diferents sessions, se'ls subministraven diferents begudes. Només alcohol, 60 grams, l'equivalent a tres combinats, alcohol barrejat amb begudes energètiques, també l'equivalent a tres llaunes o 240 miligrams de cafeïna, només begudes energètiques o aigua. A tots se'ls va sotmetre a diverses proves subjectives i objectives per analitzar el seu estat i rendiment, així com a analítiques per comprovar les seves concentracions d'alcohol i de cafeïna en sang.\nEl resultat va ser que, tot i que afegir les begudes energètiques disminuïa l'efecte sedant de l'alcohol i millorava lleugerament el rendiment dels voluntaris, les seves concentracions d'alcohol en sang continuaven indicant que no estaven en condicions de conduir. De fet, ells mateixos reconeixen estar igual d'embriagats havent ingerit només alcohol o havent-lo ingerit en combinació amb diverses llaunes de beguda energètica. Malgrat això, l'efecte estimulant de les begudes basades en cafeïna els feia estar més predisposats a conduir en cas d'haver de fer-ho. Això comporta un risc elevat de poder patir o provocar un accident de trànsit, ja que les seves capacitats per a conduir estaven clarament afectades per la ingesta alcohòlica. "Per molt que es combinin les dues begudes, si es condueix, se segueix estant en perill. El fet de barrejar-les fa que se sospesin pitjor les condicions per saber si es pot conduir o no", apunta la Dra. Pérez-Mañá. "En altres estudis d'interacció del consum d'alcohol i psicoestimulants, altres que la cafeïna, realitzats pel mateix grup de recerca, com per exemple la mefedrona o el MDMA (èxtasi), s'ha observat també aquesta dissociació entre la falsa percepció de ser capaç de conduir i el pitjor rendiment quan s'avaluen tasques específiques de la conducció de vehicles", apunta el Dr. Rafael de la Torre, últim signant del treball i coordinador del Grup de recerca en Farmacologia integrada i neurociències de sistemes de l'IMIM-Hospital del Mar.\nRafael de la Torre, Clara Pérez-Mañá i Marta Pérez.\nConcentracions d'alcohol més elevades amb les begudes energètiques\nLes anàlisis fetes als voluntaris també van revelar que les concentracions d'alcohol en sang eren més elevades quan s'havia consumit alcohol amb begudes energètiques. En sang, el pic va ser de 0,75 grams per litre (g/L) amb alcohol sol, i de 0,84 g/L en combinació amb aquestes begudes. Aquestes concentracions es corresponen a un estat d'embriaguesa moderada. En aire expirat, la prova que es practica per a estimar l'alcoholèmia d'un conductor en un control policial, van ser, respectivament, de 0,38 mg/L i 0,40 mg/L. Cal recordar que els límits legals per a conduir a Espanya són de 0,5 g/L en sang i de 0,25 mg/L en aire expirat. Aquests llindars són menors en conductors novells (0,3 g/L i 0,15 mg/L). És la primera vegada que es mostra aquesta relació entre les dues begudes.


ELPAIS.COM - El País entrevista a l'Eloi Font sobre ciberdelinqüència i ciberseguretat - Font Advocats\nEl diari El País entrevista a el soci director de Font Advocats, Eloi Font, com a advocat expert en Dret Digital i Tecnològic, per parlar de ciberdelinqüència i dels principals delictes que es cometen a Internet i de com protegir-se. L'article es formula a partir d'una enquesta de l'Observatori de la Digitalització Financera (ODF-Funcas), que demostra que el 60% de les entitats financeres ja té a 6 de cada 10 dels seus clients digitalitzats.\nEloi Font, advocat Dret Digital, ciberdelinqüència, ciberseguretat,\n6 juliol, 2021 a Ciberdelinqüència, Dret Digital, Mitjans de Comunicació\nELPAIS.COM – El País entrevista a l’Eloi Font sobre ciberdelinqüència i ciberseguretat\nEl diari El País entrevista a el soci director de Font Advocats, Eloi Font, com a advocat expert en Dret Digital i Tecnològic, per parlar de ciberdelinqüència i dels principals delictes que es cometen a Internet i de com protegir-se. L’article es formula a partir d’una enquesta de l’Observatori de la Digitalització Financera (ODF-Funcas), que demostra que el 60% de les entitats financeres ja té a 6 de cada 10 dels seus clients digitalitzats.\nLlegir l’article “Els manaments per no caure en les urpes dels ciberdelinqüents” (Elpais.com, 14/06/2021.


Compromís aprova definitivament el Pressupost General de 2017 gràcies a un acord amb C's – BÉTERA – toda la información del Bétera, Valencia\nCompromís aprova definitivament el Pressupost…\nI entre els dies de festa hui s’ha colat un ple extraordinari de l’Ajuntament de Bétera convocat a les 9 del matí per aprovar el Pressupost General de 2017. Una sessió important per a la política municipal a la qual només han acudit 4 veïns com a públic.\nTotes les al·legacions presentades (5 del PP, 1 de Pedro Gallén i 1 de l’Associació de Veïns Camí Paterna) s’han desestimat per ser considerades d'”oportunitat política i no ajustar-se als supòsits que la llei estableix”, segons ha explicat el regidor d’Hisenda, Enric Álvarez.\nPer part del PP ha pres la paraula el regidor Manuel Pérez qui ha criticat durament el retard de l’aprovació dels pressupostos, la manca de participació i el dia i hora de la convocatòria “quan s’asseien a l’oposició criticaven que el saló de plens estigués buit, enhorabona perquè han aconseguit que hui estiga de gom a gom”, ha dit en to irònic.\nEl regidor del PP ha criticat també que el govern local haja oblidat contemplar un Fons de Contingència que serviria per a reservar fons per a situacions d’emergència com inundacions, incendis o el pagament d’unes sentències judicials. I a més els ha acusat de no haver-se reunit amb l’oposició “no s’han assegut a parlar amb nosaltres en cap moment i el PP té ganes de treballar i aportar”.\nEnric Álvarez no ha volgut entrar al recurrent “i tu més” tan trillat en els plens municipals, però sí que ha assegurat que “el PP no és un exemple de transparència i participació, ni de dates ni hores d’aprovació de pressupostos” i ha insistit en què el Fons de Contingència no és obligatori “si passa alguna cosa, alguna situació d’emergència la resoldrem i si no ho fem, ens critica”.\nEl portaveu de Mas Camarena ha anunciat el vot en contra del seu grup “no ens agrada. Les urbanitzacions paguem molt i rebem molt poc”. Salvador Beltrán s’ha mostrat sorprés pel suport de Ciudadanos a Compromís “un pacte amb C’s per aprovar el pressupost és legal però ens resulta sorprenent quan les casernes generals dels dos partits han dit una i mil vegades que mai pactarien”.\nPer la seua banda la regidora de Ciudadanos ha explicat que cap moment es tracta d’un pacte “nosaltres no hem venut res, ni barat ni car, l’únic que hem acordat han sigut mesures que considerem necessàries i beneficioses per als ciutadans com una millora en les carreteres de Bétera per millorart la comunicació”.\nEva Martínez ha insistit que la intenció del seu partit en aquets acord ha sigut la de “no bloquejar el poble, millorar la vida dels ciutadans i evitar enfrontaments partidistes que a vostè sí que sembla que li agraden”.\nAmb 10 vots a favor (Compromís, PSOE i Assemblea Bétera), 10 vots en contra (PP, Mas Camarena i Pedro Gallén) i l’abstenció de la regidora de C’s, finalment el Pressupost General de 2017 s’ha aprovat gràcies al vot de qualitat de l’Alcaldessa en segona ronda de votacions.\nBétera aprova el Pressupost General de 2017 gràcies a l’abstenció de Ciudadanos\nC’s dóna suport al Pressupost de 2017 a canvi de la firma d’un acord de millora per Bétera\nEl Paternero reclama a l’ajuntament que incloga en el pressupost 20.000 euros per a 30 punts de llum


Jornada FP Dual per a empreses - Mancomunitat de l'Alcoià i el Comtat\nEl pròxim dimecres 16 de juny tindrà lloc la jornada FP Dual, una opció de futur. Es tracta d’una sessió informativa en línia perquè les empreses coneguen com implantar l’FP Dual i quins són els beneficis de fer-ho, amb experts en Formació Professional i casos pràctics.\nL’objectiu és que les empreses participen de la formació de l’alumnat juntament amb els centres educatius, facilitant així la disponibilitat de professionals qualificats en els perfils més demandats a cada territori. Mitjançant l’FP Dual, una formació de qualitat en què la pràctica pren una major importància que els continguts teòrics, s’aconsegueix que l’alumnat trobe més oportunitats laborals i que les empreses puguen trobar personal qualificat.\nLa jornada començarà a les 18 h amb l’obertura a càrrec de Manuel Gomicia, Director General d’FP. Després, diferents prospectors i prospectores d’FP explicaran en detall què és l’FP Dual i quins són els seus objectius, com es pot implementar a les empreses i quins són els beneficis de fer-ho. A continuació, es tractarà un cas pràctic en què els protagonistes compartiran la seua experiència amb l’FP Dual, tant des del punt de vista de l’empresa com des del punt de vista d’estudiants.\nUna vegada exposades aquestes qüestions, s’obrira un torn obert de paraula perquè les persones assistents puguen fer qualsevol consulta que els haja sorgit i, per últim, la cloenda de la jornada estarà a càrrec de la Mancomunitat de l’Alcoià i el Comtat.\nEs tracta d’una jornada en línia i oberta a qualsevol empresari o empresària que estiga interessat en el tema. No cal inscripció prèvia, es podrà accedir a la videoconferència el dia i l’hora indicats des d’aquest enllaç o directament des de l’aplicació Zoom amb l’ID de reunió 833 3858 7927 i la clau d’accés 7vVuHV.\nNextCurs gratuït d’espanyol per a immigrants\nObre al públic el nou Centre d’Interpretació Turística


Canalització dels fons a Espanya | Fons Europeus Cecot\nCanalització dels fons a Espanya\nPla de Recuperació, Transformació i Resiliència de la Economia Espanyola\nEl 7 d’octubre de 2020 es va presentar el Pla de Recuperació, Transformació i Resiliència de l’Economia Espanyola per part del President del Govern d’Espanya, Pedro Sánchez.\nEl pla de Recuperació, Transformació i Resiliència s’estructura en les 10 polítiques tractores que es descriuen a continuació:\n1. La primera d’elles és l’Agenda urbana i rural, la lluita contra la despoblació i el desenvolupament de l’agricultura. En aquesta política es concentra el 16% dels recursos i entre els seus objectius figuren la millora de l’habitabilitat d’entorns urbans i donar resposta a les necessitats de l’entorn rural, mantenint la població i fomentant l’ocupació.\n2. La segona política, que rebrà el 12% dels recursos, es centra a impulsar les Infraestructures i els ecosistemes resilients, a través de projectes com el Pla de Conservació i Restauració d’Ecosistemes, o el Pla de Preservació d’Infraestructures Urbanes, Energètiques i de transport, entre d’altres.\n3. Per aprofitar el potencial d’Espanya per posicionar estratègicament com a líders de la renovació energètica s’estableix la tercera política tractora: la Transició energètica justa i inclusiva, a la qual es destinarà el 9% dels recursos.\n4. La quarta política tractora promourà una Administració per al segle XXI, perquè l’Administració pública actuï com a motor dels canvis tecnològics. Entre les reformes que inclou aquesta línia de treball hi ha la de la Modernització de el Sistema de Justícia. A aquesta quarta política es dedicarà el 5% dels recursos.\n5. La cinquena política és la modernització i digitalització de l’ecosistema de les empreses, al que es destinaran el 17% dels fons davant la necessitat urgent de donar suport al teixit empresarial i garantir la nostra competitivitat industrial.\n6. La sisena política tractora és el Pacte per la ciència i la innovació i el reforç de el Sistema Nacional de Salut, que comptarà amb el 17% dels recursos.\n7. La setena política tractora és l’Educació i el coneixement, la formació contínua i el desenvolupament de capacitats. Aquesta política concentrarà el 18% dels recursos ja que si hi ha un element capital perquè el Pla tingui l’impacte desitjat, aquest és la inversió en capital humà.\n8. La vuitena política tractora és la Nova economia de les cures i polítiques d’ocupació. Entre aquest apartat s’inclouen, entre d’altres, plans de xoc per a l’economia de les cures de llarga durada a persones grans i dependents, el reforç del Sistema Nacional de Dependència o la modernització de les polítiques actives d’ocupació. A aquesta línies es destinaran el 6% dels recursos.\n9. La novena política tractora, amb l’1,1% dels recursos, és al Desenvolupament de la de la cultura i l’esport, dues indústries indispensables per al desenvolupament d’una societat lliure i oberta.\n10. I en desè lloc, s’abordarà una Modernització de el sistema fiscal incrementant la progressió i redistribució dels recursos per aconseguir un creixement inclusiu i sostenible.\nEl pla nacional per a la recuperació, que s’anomena Pla de Recuperació, Transformació i Resiliència, està en línia amb l’esborrany de Pla Pressupostari 2021-2023 i es veurà reflectit en el projecte de pressupostos generals de l’Estat per a 2021.\nAquests pressupostos incorporaran els 27.436.000 en transferències previstes a través dels nous instruments de finançament de la UE. En anys posteriors els fons provinents de l’MRR se seguiran canalitzant a través dels Pressupostos Generals de l’Estat durant els anys d’execució del Pla de Recuperació.\nEspanya ha de remetre a la Comissió el Pla definitiu abans del 30 d’abril de 2021, que contindrà un conjunt de projectes d’inversió i reformes estructurals. Amb anterioritat s’haurà remès un esborrany de Pla i l’esborrany del pla pressupostari. Per a cada un dels projectes d’inversió i reforma s’establirà un conjunt de fites i èxits que formen part dels mateixos. Per garantir la correcta execució i canalització dels fons es reforçaran i crearan estructures d’execució, seguiment i coordinació que permetran la col·laboració interministerial, públic-privada, amb les comunitats autònomes i amb les entitats locals.


Un detingut durant el desnonament d'una família a Badalona\nEl SEM ha atès tres persones després que Mossos i manifestants s'enfrontessin\nBarcelonaEls Mossos d'Esquadra han detingut un home aquest dilluns durant el desnonament d'una família a Badalona, segons han confirmat a l'ARA fonts properes al cos. La detenció s'ha produït després que Mossos i manifestants s'enfrontessin durant un desnonament executat per ordre judicial, on el cos policial feia tasques de suport. El desnonament finalment s'ha cancel·lat per la presència d'activistes, que l'han aconseguit aturar.\nDes de la Plataforma d'Afectats per la Crisi (PAC) de Badalona van fer una crida ahir a les xarxes socials per aturar el desnonament. Els seus companys de la PAC Mataró han denunciat aquest dilluns a través de diversos vídeos l'actuació dels Mossos aquest matí, i han convocat una manifestació davant la comissaria de Badalona aquesta tarda a les 18 h.\n— P.A.C.C. Mataró (@PACCMataro) 26 de febrero de 2018\nSegons la plataforma, la dona afectada per l'ordre de desnonament ha patit un infart, un extrem que des del Servei d'Emergències Mèdiques (SEM) han desmentit. El SEM confirma, però, tres persones ferides lleus, que han estat traslladades al centre sanitari l'Esperit Sant i a l'Hospital de Badalona.\ndesnonaments successos policial


Proveïdors oficials de PLONE | Solucions eCityclic\nHome / Noticies / Proveïdors oficials de PLONE\nSom proveïdors oficials de PLONE\nEns alegra poder publicar que actualment ja som de forma oficial porveeïdors del sistema de gestió de continguts Plone a Espanya. (Veure enllaç)\nContribuïm d’aquesta forma a la Fundació Plone que és la que s’encarrega de protegir i promoure aquest sistema de gestió de continguts.\nConfiem en Plone des fa més de 10 anys per als nostres projectes a les Administracions Públiques per la seva seguretat, robustesa, facilitat d’us, escalabilitat i integració amb les nostres solucions.\nAquí podeu trobar més informació sobre Plone! I també, podeu veure més informació dels nostres projectes Web!\nPublicat el 6 de març 2018


José C.Vales: "Els meus personatges són una colla d'embusteros"\nL'autor zamorano José C.Vales, gandor del 71 Premi Nadal d'Edicions Destino amb la novel·la 'Cabaret Biarritz' -presentada amb el pseudònim Gavroche i el fals títol 'Les nits de Lili Q.'-, va explicar en rebre el premi dimarts passat a la nit: "Els meus personatges són una colla d'embusteros".\nEn roda de premsa després de la tradicional vetllada literària a l'Hotel Palace de Barcelona, l'autor ha explicat que l'objectiu d'aquest premi, dotat amb 18.000 euros, sempre ha estat "despertar als novel·listes dormits", parafrasejant al periodista Ignacio Agustí.\n"Jo sóc un d'aquests", ha dit l'autor, que gràcies a la seva tenacitat va insistir en l'escriptura de la seva novel·la i ho ha aconseguit, encara que no exempt de nervis, ha reconegut.\nLa seva història està protagonitzada per Georges Miet, un periodista que investiga la troballa fictícia en 1925 del cos d'una noia morta -que precedirà una sèrie de troballes-, i que està poblada d'aquests personatges que van explicant la seva versió de la història formant un gran cabaret: "En realitat són nombres de cabaret: està l'equilibrista, el quadre dramàtic...".\nHa advertit que la majoria de personatges menteixen, però que "en qualsevol cas el lector sap el que ocorre", ha dit, content d'afirmar que en literatura el que més importa és la creació d'atmosferes.\n"Naturalment, hi ha xampany, pastilles de cocaïna, princeses russes exiliades i amants desesperats", així com noies 'flappers' que es diverteixen i fan nombres sensacionals ha dit en relació a aquestes dones que en els anys 20 portaven faldilles curtes, fumaven, conduïen i portaven molt maquillatge.\nA més, ha assegurat que els personatges de la seva obra, especialment les 'flappers' van ser noies "valentes, que aprecien tot el seu valor, la llibertat i la passió".\nMalgrat que la novel·la és una investigació, ha assegurat que el lector se sentirà més atret per les històries dels personatges i els nombres cabareteros que en la resolució dels crims.\n"He procurat que tingui sentit de l'humor", ha afegit Vals, que ha destacat que, encara que l'estructura novel·lística és complexa, es pot llegir fàcilment.\nEstà dissenyada de manera que "l'únic que coneix el que succeeix veritablement és el lector", perquè tots els personatges menteixen i intenten convèncer a l'entrevistador perquè compri la seva història.\nDesprés de rebre el premi, ha explicat: "És una simple però honesta idea que vaig treure d'un conte de Dickens, on oferia a una sèrie de persones un banquet i una història, això és tot".\nEl membre del jurat Lorenzo Silva ha afegit que aquesta novel·la parla de personatges ficticis, encara que amb el "pes enorme de l'atmosfera d'un temps i un lloc: la ciutat balnearia de Biarritz".\nHa dit que els seus personatges són variopintos, amb dues dimensions contraposades de l'alta societat i el món dels buscavidas, dos mons que estan comunicats i tenen una relació fluïda: "Hi ha un munt de mentiders però també gent que diu veritats".\nLa història arrenca amb unes morts misterioses i un suïcidi aparentment relacionat amb elles; i el llibre està construït com la investigació d'un periodista a partir de les entrevistes amb els personatges: el seu caràcter polifònic sembra nombrosos narradors.\n"Són veus diferents tamizadas per un mateix recopilador", ha dit Silva, que ha afegit que l'obra està plena d'humor, amb tocs del primer Eduardo Mendoza, com el qual va escriure 'La veritat sobre el cas Savolta'.\n"Al final és una simfonia bufa que té un director que va recopilant aquestes veus", ha dit Silva, més enllà de la importància de qui és el culpable.\nUn cotxe atropella les creus grogues plantades...


GENT X CIUTADELLA: 19 - Antónia Florit Salord\n19 - Antónia Florit Salord\nAntònia Florit Salord, nascuda a Ciutadella de Menorca, el 16 de setembre de 1971.\nVaig cursar estudis de Sociologia Aplicada a la Universitat Autònoma de Barcelona entre 1989-1994.\nLes meves formacions han anat relacionades amb: l'educació no formal (curs de monitors i directors de temps lliure); en l'educació formal (especialitzat humanitats i geografia i història); en l'àmbit mediambiental i de serveis socials.\nActualment estic recentment divorciada. Havia compartit 24 anys en la meva exparella, dels quals 15 anys de casats.\nNo tenc fills/es.\nDe la meva trajectòria laboral m'agradaria destacar el fet d'haver treballat al col·legi salesià com a professora de secundària des del 1997 fins el 2009. Les principals tasques va ser la docència en ciències socials i ètica i dur la responsabilitat com a pastoral de l'escola.\nUna altra de les meves facetes laborals ha estat treballar a Càritas Menorca en les àrees de voluntariat, inclusió social i com a coordinadora general.\nTambé he realitzat un estudi de Joves i altres activitats relacionades amb el projecte (jornades i tallers participatius, pla d'activitats, participació en activitats no formals...), entre 2001 i el 2004.\nÉs la primera vegada que particip en una formació d'electors politics i en la candidatura pel Consell Insular d'EM-EU.\nLes meves inquietuds sempre han tingut relació amb el voluntariat i el treball associatiu.\nHe format part del moviment d'Escoltes de Menorca, com a monitora i directora a l'Agrupament Federico Pareja de Ciutadella, i com a Responsable de formació a l'Associació Diocesana d'Escoltisme.\nTambé he participat en el camp del Tercer sector, bàsicament en el Fòrum ETS Menorca (antigament Fòrum ONG's Menorca), en el Fons Menorquí de Cooperació i en Plataformes i moviments de caràcter social.\nAquestes experiències viscudes m’han permès conèixer i treballar as costat d'equips de persones d'una gran qualitat humana i professional. Persones obertes i fortament compromeses en la lluita contra les situacions de pobresa i de desigualtat social que viuen tantes famílies.\nAixí mateix, m'ajuda a remoure la meva consciència i m'obliga a replantejar-me la meva manera de viure i d'actuar amb l'objectiu de refermar el meu compromís i creativitat en i per la defensa dels drets humans, la solidaritat, el respecte, la dignitat i la igualtat d'oportunitats de les persones i la societat.


La construcció d'un enemic\n"El PSOE ha contribuït tant com el PP, el seus precedents i la UCD a crear aquest monstre indomable que se suposa que és el 'deep state' espanyol"\nper Sílvia Barroso Directora d'El Món 28 d’octubre de 2020 23:12\nDes que fa uns anys (pocs) va identificar la qüestió catalana com un problema que no era cap tonteria, Espanya va començar una cursa desenfrenada per justificar la seva negativa a negociar. A negociar res de res. Ni el pacte fiscal que Artur Mas va anar a buscar el 2012 en una reunió amb Mariano Rajoy, un punt d'inflexió en el posicionament de l'aleshores president de la Generalitat respecte del projecte independentista. En lloc de pactar les condicions d'un referèndum acordat –incloure la data i la pregunta–, l'Estat va menystenir el Procés. I després –o simultàniament– va llançar els tribunals i la policia contra qualsevol que actués políticament per la independència.\nParal·lelament, es va començar a generar un relat que ni tan sols van ser capaços de crear de zero. Van decidir fer una versió espanyola del que es deia als Estats Units: si els russos colaven com a causants dels problemes de Hillary Clinton, bé podien servir com a home del sac també en el cas català. Ho explica detalladament avui Quico Sallés. I els dos camins, el de la construcció d'un enemic i el dels tribunals i la policia intentant descarregar-hi tot-el-pes-de-la-llei, han confluït ara de manera perfecta en l'operació Volkhov. l'investigador estrella contra el Procés, el tinent coronel Daniel Baena, Tácito per als amics, ha convertit la teoria de la connexió russa en un cas pràctic. Passa que, justament avui, es feia oficial el descrèdit de Tácito, amb la decisió de la Fiscalia de no presentar recurs contra la sentència que el destrossa i absol Trapero, Laplana, Puig i Soler.\nPerò ara no s'hi val a dir que Baena o la Guàrdia Civil sencera van a la seva. Que no és culpa del govern espanyol que s'hagi llançat una altra persecució contra l'independentisme. Si l'executiu de Pedro Sánchez és incapaç d'impedir –en cas que ho volgués– que la Guàrdia Civil actuï com una policia política, és perquè el PSOE ha contribuït tant com el PP, el seus precedents i la UCD –com a governants del règim del 78– a crear aquest monstre indomable que se suposa que és el deep state espanyol.


Caràtules de cine (DVD per caixa CD): 2022\nEl planeta del tresor - \nSINOPSIS: En Jim és un popular surfista solar que s'enfrontarà a una cacera intergalàctica de tresors. A les seves mans hi va a parar un mapa llegendari que el portarà a buscar la fortuna més gran de l'Univers. A bord d'un "galió solar", en Jim és l'ajudant del cuiner del vaixell, en John Silver (meitat home meitat màquina), que li ensenya com ser un bon explorador de l'espai. En Jim coneix un simpàtic robot anomenat BEN (Bio Electro Navegador). Junts, sota el comandament de la intel·ligent Capità Amèlia, descobriran un tresor inimaginable. Adaptació de la Disney del clàssic d'en Robert Louis Stevenson "L'illa del tresor".\nViquipèdia: El planeta del tresor\nEtiquetes de comentaris: 2002, animació, aventures, ciència ficció, Disney, E, El planeta del tresor, fantàstic, infantil\nSet núvies per a set germans - \nSINOPSIS: L’Adam Pontipee, un home de muntanya, baixa a la ciutat per a buscar una muller. Quan visita la taverna local, troba la Milly. Malgrat no es coneixen, tots dos accepten casar-se i ella, mentre van cap a casa de l’Adam, parla de com de feliç la fa haver de cuinar i cuidar un sol home. La sorpresa arriba quan la Milly descobreix que l’Adam és només un dels set germans que viuen sota el mateix sostre.\nViquipèdia: Set núvies per a set germans\nEtiquetes de comentaris: 1954, comèdia, musical, R - S - T, romàntica, Set núvies per a set germans\nLa conquesta de l'oest - \nSINOPSIS: L'expansió cap a l'Oest protagonitzada pels colons, l'annexió de Texas (1845) i la incorporació d'Arizona, Nou Mèxic i Califòrnia, després d'una guerra amb Mèxic que se salda amb la victòria dels Estats Units (Tractat De Guadalupe-Hidalgo: 1848) suposen un avenç espectacular de la frontera nord-americana cap al Pacífic. La pel·lícula consta de quatre episodis sobre la colonització de l'Oest que tenen lloc entre el 1830 i el 1890. Els dos primers i l'últim, van ser dirigits per en Hathaway, i el tercer, per en Marshall, però inclou també un interludi, dirigit per en John Ford, ambientat a la guerra de Secessió (1861-1865), amb un diàleg entre els generals nordistes Sherman (Wayne) i Grant (Morgan). Primera pel·lícula rodada en Cinerama. El narrador és en Spencer Tracy.\nViquipèdia: La conquesta de l'Oest\nEtiquetes de comentaris: 1962, aventures, drama, L, La conquesta de l'Oest, western\nGermà Ós - \nSINOPSIS: En els boscos del nord-oest americà viu un nen indi anomenat Kenai, la vida del qual sofreix un gir inesperat quan els Grans Esperits el transformen en un ós, l'animal que més odia. En Kenai es fa amic d'un cadell d'ós anomenat Koda i es proposa recuperar la seva forma humana. Mentrestant, el seu germà (que no sap que en Kenai és ara un os) el persegueix per a complir una missió de venjança en la qual està en joc l'honor familiar.\nViquipèdia: Germà Ós\nEtiquetes de comentaris: 2003, animació, aventures, Disney, F - G, fantàstic, Germà Ós, infantil, musical\nSINOPSIS: Superproducció sobre la vida de Jesús de Natzaret que va comptar amb un extens i conegut repartiment en el qual destaca en Max von Sydow com a Jesucrist. A partir dels Evangelis es narra la vida de Jesús en la Palestina ocupada per Roma: el seu naixement a Betlem, la seva infància a Natzaret, els tres anys de vida pública, l'Últim Sopar, la traïció del seu deixeble Judes, el seu judici, crucifixió i posterior resurrecció.\nViquipèdia: La història més gran mai explicada\nEtiquetes de comentaris: 1965, Bíblia, drama, L, La història més gran mai explicada\nSINOPSIS: Un jove aventurer anomenat Milo troba un antic diari que conté pistes de com arribar a Atlantis, el mític regne enfonsat. Al costat d'altres intrèpids personatges en Milo decideix embarcar-se en l'Ulisses, un impressionant submarí, en una arriscada expedició al fons de la mar.\nViquipèdia: Atlantis - L'imperi perdut\nEtiquetes de comentaris: 2001, A - B, animació, Atlantis - L'imperi perdut, aventures, Disney\nSINOPSIS: Buster Moon i els seus amics han de persuadir a l'estrella del rock Clay Calloway perquè s'uneixi a ells en l'estrena d'un nou espectacle.\nViquipèdia: Canta! 2\nEtiquetes de comentaris: 2021, animació, C, Canta! 2, comèdia, musical\nSINOPSIS: Viatjant amb vaixell des de Rússia fins a la somiada Amèrica, Fievel es perd en el mar durant una feroç tempesta. Vivint després en els suburbis de Nova York, s'enfrontarà a les meravelles d'aquest estrany lloc en una apassionant recerca de la seva família..\nViquipèdia: Fievel i el nou mon\nEtiquetes de comentaris: 1986, animació, drama, F - G, família, Fievel i el Nou Mon, infantil, musical\nSINOPSIS: En Drac s'enfrontarà a una de les situacions més aterridores viscudes fins ara quan el misteriós invent d'en Van Helsing, el "Raig Monstrificador", esdevé totalment fora de control. En Drac i els seus monstruosos amics es transformen en humans, i en Johnny es converteix en un monstre! Quart lliurament de la franquícia animada "Hotel Transsilvània".\nViquipèdia: Hotel Transsilvània 4: Transformania\nEtiquetes de comentaris: 2022, animació, comèdia, fantàstic, H - I, Hotel Transsilvània 4 - Transformania, monstres\nL'Home Bicentenari - \nSINOPSIS: A la primera dècada del nou mil·lenni, amb avenços tecnològics que engoleixen la sobirania de la compassió humana, Richard Martin (Sam Neill) compra un regal, un nou robot NDR-114. El fill més petit de la família el posa de nom Andrew (Robin Williams). Andrew és adquirit com a electrodomèstic casolà programat per fer tasques menors. A mesura que Andrew comença a experimentar emocions i pensament creatiu, la família Martin aviat descobreix que no tenen un robot normal i corrent.\nViquipèdia: L'home bicentenari\nEtiquetes de comentaris: 1999, ciència ficció, drama, L, L'Home Bicentenari\nEls investigadors i la maledicció del Rei Fosc - \nSINOPSIS: La Mia i el Benny són amics inseparables i afeccionats a investigar misteris a la ciutat d’Hamburg. En una excursió escolar, visiten la granja de la família Gruber i allà coneixen el Luca, el fill dels grangers. Ben aviat comencen a succeir fets estranys: el bestiar emmalalteix, l’aigua del pou es torna negra, el graner es crema. El Luca pensa que ha atret la maledicció del Rei Fosc i que tot és culpa seva. La Mia no creu en malediccions i juntament amb la seva germana Alice, el Benny, i un nou company de classe que es diu Johannes, haurà de resoldre el misteri.\nEtiquetes de comentaris: 2017, aventures, comèdia, E, Els investigadors i la maledicció del Rei Fosc\ndilluns, 7 de febrer de 2022\nRon dona error - \nSINOPSIS: Barney, un noi d’11 anys, vol un robot com el que tenen els seus companys de l’institut. Finalment, la família li regala el Ron, el nou robot que ha de ser el seu "millor amic des del primer dia", però de seguida es veu que té algun defecte. Els errors del Ron en un entorn on els adolescents estan abocats a les xarxes socials els portaran a descobrir que una veritable amistat pot ser alhora complexa i meravellosa.\nEtiquetes de comentaris: 2021, animació, ciència ficció, comèdia, R - S - T, Ron dona error\nDescobrint els Robinsons - \nSINOPSIS: En Lewis és un nen que amb només dotze anys ja ha creat molts invents sorprenents. L'últim projecte, i més ambiciós, és l'Escàner de memòria, una màquina que l'ajudarà a trobar la seva mare biològica i a tornar a tenir una família.\nEtiquetes de comentaris: 2007, animació, C - D, ciència ficció, comèdia, Descobrint els Robinsons, Disney, infantil\nEl castell ambulant - \nSINOPSIS: Narra la història de la Sophie, una jove sobre la qual pesa una horrible maledicció que li confereix l'aspecte d'una anciana. La Sophie decideix demanar ajuda al mag Howl, que viu en un castell ambulant, però tal vegada és en Howl qui necessiti l'ajuda de la Sophie.\nViquipèdia: El castell ambulant\nEtiquetes de comentaris: 2004, animació, aventures, E, El castell ambulant, fantàstic, màgia\nL'últim desafiament - \nSINOPSIS: Un narcotraficant s'escapa de la justícia i fuig en direcció a Mèxic. En el seu camí cap a la llibertat només s'interposaran el xèrif d'un petit poble fronterer i els seus inexperts ajudants.\nEtiquetes de comentaris: 2013, acció, L, L'últim desafiament, thriller\nEls investigadors i la maledicció del Rei Fosc - [...


Es Variat, una senya d'identitat - +Mallorca, la revista de Mallorca\n“Es variat” és, sens dubte, una de les nostres senyes d’identitat, i no només de la nostra gastronomia sinó també de la nostra cultura. Anar a menjar-se un “bon variat” és un costum arrelat en la societat mallorquina, tant urbana com rural, des de fa moltes dècades. El variat és una cosa nostra, únic i típic de la nostra gastronomia, però … què és un variat?\nÉs, senzillament, una barreja variada, d’aquí el seu nom, de totes les tapes que tingui elaborades un bar o un celler, que, sens dubte, són els llocs més adequats per menjar-lo. El secret i la gràcia està en què les tapes, en petites quantitats i a manera de degustació, han de servir-se totes juntes i en perfecta unió en un mateix recipient, generalment i per mantenir la tradició, una cassola de fang o ceràmica.\nAllà es barregen textures, sabors, salses, de tota mena, formant un batibull extraordinari, el que provoca que cada mossegada et produeixi una sensació única, diferent a la boca, ja que en cada un es reuneix una barreja de sabors diferent.\nÉs, senzillament, una barreja variada, d’aquí el seu nom, de totes les tapes que tingui elaborades un bar o un celler\nEl variat ha d’acompanyar-se sempre d’un bon pa o una bona barra perquè un dels grans plaers que ofereix aquest plat és poder mullar el pa a la salsa que desprenen les tapes.\nPots demanar-ho en diferents mides (petit, mitjà, gran), i és gairebé impossible trobar dos iguals. Bé sigui perquè cada local prepara la seva pròpia versió en funció de les tapes que disposa, o bé sigui perquè és el client qui tria el seu propi variat amb les tapes que més li vénen de gust. I encara que les tapes que el componen puguin ser molt nombroses, en un variat trobarem, amb tota seguretat, frit, croquetes, calamars arrebossats, callos, pica-pica, ronyons, ensaladilla, xampinyons, mandonguilles…\nJa ho saben, aquí, a Mallorca, el costum al visitar un bar o un celler no és demanar una ració d’això i una altra d’allò, aquí es demana un variat. I és que més que una veritable delícia culinària, “es variat” és una senya d’identitat pròpia.\nPreviousUna primavera a Mallorca\nNextExcursió cultural per Deià\nEsclata-sangs amb salsa


Promoció 2008-17 B | Escola Mossèn Ramon Bergadà\nMés conta-contes al Bibliopati de Primària\nAquest dilluns, al bibliopati de Primària, ens esperaven dos grans sorpreses, dos conta-contes molt bonics!\nEl primer va estar protagonitzat per Mohamed, Walid, Julia i Kalid de 6èA. Aquests ens van interpretar el conte de “Els tres porquets” amb titelles, ho van fer molt bé!\nEl segon,… Llegeix més»\nBibliopati EP, Biblioteca, Primària, Projecte educatiu, Promoció 2008-17 A, Promoció 2008-17 B 0\nConta-contes al Biblipati de Primària\nAquest dilluns, els/les companys/es de 6è B, Luis, Walid, Africa, Karima i Nieves ens han representat el Conte “Rosa caramel” al bibliopati.\nHo han preparat amb moltes ganes i ho han fet fantàstic!\nGràcies per apropar-nos aquesta bonica història de la Guillermina, una elefanta que ens ajuda… Llegeix més»\nBibliopati EP, Biblioteca, Primària, Projecte educatiu, Promoció 2008-17 B 0\nConta-contes al Bibliopati de Primària\nFa unes setmanes que al Bibliopati del dilluns, els companys/es de sisè ens regalen un Conta-contes.\nAquesta setmana ha estat el moment de veure com la Laura, Naiara, Nazaret, Javi i Mireia de sisè B han explicat i també han interpretat el conte de “El peix… Llegeix més»\nEls propers divendres, al Bibliopati de Primària, podrem gaudir de lectures en veu alta per part d’ alguns alumnes de sisè, els finalistes del concurs “Relats mediterranis” que organitza l’ ajuntament de Constantí.\nAprofitem per donar l’ enhorabona a aquests/es alumnes pel seu treball!\nBibliopati EP, Biblioteca, General, Lectures en veu alta, Primària, Projecte educatiu, Promoció 2008-17 A, Promoció 2008-17 B 0\nCom no podia ser d’una altra manera, vam acomiadar-nos entre brindis amb coca-cola i patates! A més a més, el Santi i l’Isaac ens van oferir aquest vídeo resumint el curs. Moltes gràcies i molt bon estiu a tothom\nPromoció 2008-17 A, Promoció 2008-17 B 0\nMòbils, robòtica i programació a l’aula\nAlguns alumnes de l’escola han presentat els seus treballs a la “II Jornada sobre mòbils, robòtica i programació a l’aula. #DMRBTKTGN“, a principis de mes a l’escola de Sant Salvador. A continuació teniu algunes imatges de la jornada. Felicitats a tots i totes!\nPrimària, Promoció 2008-17 A, Promoció 2008-17 B, Promoció 2009-18 A, Promoció 2009-18 B IOT 0


» sermó La nova frontera\nDes del púlpit i cap a les banques de la congregació\nAfegit a Catalunya cap a una Nova Frontera. Data: des. 11th, 2015 Comentaris tancats a Des del púlpit i cap a les banques de la congregació\nNomés pregonen el sermó per a uns, pels d’un costat, i no pels altres. Els del bàndol que ja han estat condemnats. És com la paradoxa que utilitzen els dirigents del ‘Partido Popular’ i els de ‘Ciudadanos’. El nacionalisme de la nació castellana és el ‘bó’, els altres -per les paraules que diuen els […]\nEnfonsament, retrocessió i sense futur\nAfegit a sempre contra Catalunya Data: oct. 24th, 2015 Comentaris tancats a Enfonsament, retrocessió i sense futur\nblocs.xtec.cat Llei Orgànica -‘de obligado cumplimiento’- de l’Estatut d’Autonomia de Catalunya, revisat pel Consell Consultiu de la Generalitat, aprovat pel Parlament, retallat i aprovat pel Congrés dels Diputats, el Senat, ratificat pel rei, referendada pel poble i portada al Tribunal Constitucional no renovat, pels dirigents del ‘Partido Popular’. Directes a la glacera. Directes a l’enfonsament. […]\n“¡Todos los catalanes son una mierda!”: “Dignitat contra xuleria”\nAfegit a salvar la democràcia Data: març 16th, 2013 Comentaris tancats a “¡Todos los catalanes son una mierda!”: “Dignitat contra xuleria”\n(Una versió) <<Tots els catalans són una merda>> El director de ‘La Vanguardia’ imposat l’any 1939, Luis de Galinsoga, va interrompre el juny de 1959 un sermó en català en una església de Barcelona, cridant “¡Todos los catalanes son una mierda!” Aviat es va escampar una campanya de boicot contra el diari, amb una disminució […]


JxF vol recuperar el projecte del conservatori de música als Caputxins - Diari de Girona\nJxF vol recuperar el projecte del conservatori de música als Caputxins\nJordi Masquef diu que la ciutat necessita un centre on continuar els estudis musicals Es va anunciar el 2014, però mai s'ha materialitzat\nJordi Masquef i el regidor de Promoció Econòmica, Manel Toro. anna font\nL'alcalde en funcions de Figueres, Jordi Masquef, aposta per recuperar el projecte del conservatori de música al convent dels Caputxins. La iniciativa es va anunciar el 2014, però mai s'ha arribat a impulsar. En una visita ahir a les instal·lacions dels Caputxins, on ja ha finalitzat la quarta i última fase de rehabilitació de l'edifici, Masquef va assegurar que el conservatori serà un dels objectius d'aquest proper mandat si governa.\nEl cap de llista de Junts per Figueres assegura que l'antic convent disposa d'espai suficient per acollir el centre i insisteix que a la ciutat li cal un espai on els alumnes puguin desenvolupar la seva carrera musical. Malgrat que Figueres no disposa de cap escola de música municipal, Masquef ha destacat l'existència de centres privats, però reconeix la necessitat d'un centre on els estudiants de música puguin completar els estudis.\nEl projecte es remunta a l'any 2014, moment en què es va anunciar, però mai s'ha acabat de materialitzat. La iniciativa buscava donar resposta a la manca de places que hi havia a la regió de Girona i que obliguen precisament molts alumnes a marxar fora de la ciutat per poder continuar els seus estudis musicals. Per concurs es va decidir que de l'ensenyament se n'encarregués la Fundació Clerch i Nicolau i que la seu fos l'institut Monturiol. Els Caputxins va ser l'espai triat per acollir les classes.\nD'altra banda, l'auditori de Caputxins acull des d'aquest dilluns les noves oficines municipals de Promoció Econòmica, fins ara a l'escola d'Hosteleria. La reforma de l'edifici del segle XVIII s'ha dividit en quatre fases. Es va projectar el 2006 però no es va iniciar fins al 2011. Amb aquesta última intervenció ja finalitzada s'ha completat la rehabilitació de l'edifici, i només queda pendent la seva connexió amb l'avinguda Costa Brava. També s'estudiarà convertir un solar adjacent en aparcament.


Wikiloc | Ruta UN 8 PER LA MUNTANYA DEL CÓS\nUN 8 PER LA MUNTANYA DEL CÓS\nDeixem el nostre vehicle a Montagut, al pàrquing davant la piscina municipal i comencem a caminar pel carrer a la dreta de la piscina, seguint marques grogues que a la sortida del poble ens fan pujar a l'esquerra, primer per pista i després per un sender que acaba sortint a la pista que hem deixat.\nContinuem a l'esquerra i al cap de poc trobem un trencant a l'esquerra que ens fa deixar la pista i continuar per un corriol en el que trobem un trencant a l'esquerra que baixa (La Cometa) i que farem servir per tornar i poc després les restes d'unes cases (La Casa i El Cós), sortint tot seguit altre cop a la pista. Fem 50 metres i altre cop per un corriol a l'esquerra pugem fins al cim on trobem les restes del Castell de Montagut i l'ermita del Cós. Excel·lents vistes.\nBaixem per la pista fins que es bifurca "Y". Prenem per l'esquerra i passem un magnífic roure a tocar de les ruïnes de Can Serra. Seguim baixant per aquesta pista fins sortir a la carretera d'Oix. A l'esquerra per la carretera fins que en un revolt trobem un corriol que puja i que ens deixa en un altre pista. A l'esquerra fins que tornem a trobar marques grogues que ens portaran altre cop al cim del Cós.\nBaixem per la pista altre cop i a la bifurcació "Y", aquest cop anem a la dreta fins trobar el corriol de pujada amb marques grogues (es pot baixar pel mateix corriol que hem fet a la pujada), passem les ruïnes d'una casa (La Casa i el Cós) i trobem el corriol de baixada indicat "La Cometa" que ens porta ràpidament avall fins sortir a una pista de ciment que baixa molt dreta fins acabar al petit carril bici/vianants paral·lel a la carretera d'entrada a Montagut. A l'esquerra i després de caminar intentant no quedar infectats de processionària (és que ningú s'en preocupa de tallar aquests pins malalts?), arribem a Montagut on tenim el nostre vehicle.\nRoure de Can Serra\nHola, ha trobat interessant aquesta ruta UN 8 PER LA MUNTANYA DEL CÓS https://ca.wikiloc.com/rutes-senderisme/un-8-per-la-muntanya-del-cos-12206045 Salutacions, Wikiloc - Rutes del Món


Oscar Abba a Els Tresors de la Barca – 18kt Contemporary Jewelry\nOscar Abba a Els Tresors de la Barca\n9 de Mai de 2008 MartaOmsDeixa un comentari\nL’espai de difusió de Joieria d’autor “Els Tresors de la Barca” té el plaer de convidar-vos a la inauguració-vernissage de l’Exposició de joies d’Oscar Abba, que tindrà lloc aquest Dissabte 10 de Maig, a les 20h al nostre espai del C/Barca,5-Baixos de Girona.\nTambé participen amb nosaltres cedint-nos un espai d’exposició per aquesta ocasió i on també podreu adquirir peces:\n·la Galeria d’ Art: “No+Art” Pça. Pou Rodó, 21-bxos\n·l’espai de Disseny : “Cal Rei” C/ Nou, 25\nOscar Abba és un autor de joies d’origen italià que viu i treballa a Barcelona. Desprès d’estudiar Psicologia, a l’Universitá degli Studi di Roma “La Sapienza”,\nRoma, Itàlia, va continuar la seva formació en l’àmbit de la Joieria Artística\na la Escola Massana de Barcelona, disciplina en la qual aplica les seves inquietuds\n“(…) A les seves peces de plata i or investiga a través de un llenguatge geomètric, un camí conceptual basat en els plecs, que es presenten literalment com una operació geomètrica de configuració de l’ objecte que apareix com traspassat de tremors i plecs (…)”\nCONTIGUT DE L’ EXPOSICIÓ:\nDibuixos, maquetes-models, peces úniques\nSèrie de peces on las ones biològiques y geològiques\nmarquen el ritme de la construcció.\nCol·lecció Pavelló Mies Van der Rohe Barcelona\nSèrie de peces realitzades en plata i les pedres\ndel pavelló: ònix, marbre verd antic i travertí\nCol·lecció Vitra Design Museum\nA partir d’una invitació del “Vitra Design Museum Store”,\na realitzar una sèrie de peces inspirades en l’obra de Zaha Hadid.\nLes ultimes creacions: Peces inèdites\n“Els Tresors de la Barca”\nCarrer de la Barca, 5 baixos\nanna batlle amat, Els tresors de la barca, Exposició, girona, Oscar Abba\nNiu – Taller de Ceràmica


Inici>Repàs a la premsa>Entrevistes>Izan Rubio: ‘‘Els músics som missatgers’’\nEl guitarrista Izan Rubio, guardonat amb el Premi al Millor Intèrpret Català en el Certamen Miquel Llobet 2014, proposa un recorregut per la música per a guitarra dels segles XVIII, XIX i XX.\nIzan Rubio farà sis concerts aquest mes de gener en el marc de la Xarxa de Músiques: Valls (4 de febrer), Terrassa (11 de febrer), Torroella de Montgrí (14 de febrer), Tarragona (16 de febrer), Palamós (21 de febrer) i Moià (27 de febrer). L'entrevistem per conèixer les seves opinions i inquietuds.\nTot va començar de petit, quan el so de l'instrument em va captivar. En començar vaig sentir que era el meu instrument: la posició en tocar-lo, abraçat a ell; la de sentir-lo, amb el cor tocant el fons de la caixa de ressonància; la mà dreta, acariciant; la mà esquerra, ballant... La possibilitat de tenir grans línies melòdiques, vibrato, colors i harmonies a l'hora. És un instrument molt especial. I exigent...! Intenta tocar-lo amb una ungla amb una imperfecció imperceptible per l'ull... l'oïda ràpidament et dirà que has d'agafar la llima [riu].\nQuè prefereixes: el treball com a solista o la música de cambra?\nEm sento a gust en els dos casos. Es tracta de treballs diferents i molt interessants. Crec que ambdós són totalment necessaris per a un músic, perquè són complementaris. Tinc molt bons records tocant amb quartet de corda o amb quartet o duo de guitarres. He de dir que he participat en projectes amb els ballarins de l'Institut del Teatre i l'experiència, i la complicitat, a l'hora d'ajuntar artistes de disciplines diferents és molt enriquidora i emocionant.\nQuè sents quan estàs immers en un recital de guitarra? Què et passa pel cap?\nEls músics som missatgers. Els intèrprets som, podríem dir, intermediaris, però també hi posem molt de la nostra part. Som subjectius. Intentem mostrar, sota la nostra experiència, investigació i aprofundiment, allò que vol ensenyar el compositor, i tot el que fem és al servei de la música, no de nosaltres mateixos. El recital és gairebé una experiència espiritual. I no és tant el que et passa pel cap: l'estudi, el fas per guanyar la llibertat necessària perquè a l'hora del concert puguis transmetre allò que sents en contacte amb la música, la gent, l'espai... Al concert sento més que penso.\nCrec que hauria de ser més present i trencar més esquemes. La música no-clàssica ja ho ha fet. Cal sortir més al carrer, fer veure que la música clàssica no és sempre tan "clàssica", participar en projectes multidisciplinaris, portar el directe a nous entorns, nous escenaris i no-escenaris.\nL'educació també té un paper decisiu en el canvi d'estil de societat. Anem a concerts aquells que estimem la música clàssica, i molts de nosaltres, sobretot pel que fa a la gent jove, toquem un instrument. Per què? Perquè hi ha coses que s'han d'aprendre a estimar, on algú t'ha de guiar al principi. Cal un mínim esforç, una empenta.... M'agrada tenir una mentalitat oberta i penso: si algú ha estat mitja vida fent allò, és perquè allò ha de tenir una bellesa que potser encara no he sabut trobar. I aleshores la busco!\nSi a l'escola no posem les bases necessàries, si a l'escola no et fan entendre que la música clàssica no és una banda sonora de fons, sinó que està pensada per escoltar-la en plena consciència, seguirem com estem.\nPrens part a la Xarxa com a premiat, l'any 2014, en el Certamen Miquel Llobet (Millor Intèrpret Català). Quina importància creus que tenen els concursos en la carrera d'un jove músic?\nPer mi un concurs és un repte personal. No vaig a competir contra ningú, sinó amb mi mateix. Trobo igual d'important veure la interpretació al servei de la música en un recital que en un concurs. Al concurs hi ha un jurat, i el vot de confiança te l'has de guanyar. Al concert la gent està més oberta a allò que puguis oferir perquè ningú no ha de posar una puntuació.\nAfortunadament, el Certamen Miquel Llobet juntament amb Joventuts Musicals de Catalunya esteu fent una gran tasca i propicieu que els joves músics puguem dir-hi la nostra.\nParla'ns del programa que has escollit per als concerts de la Xarxa, en el qual fas un recorregut per la música d'autors catalans i espanyols dels segles XVIII, XIX i XX. Quin són els motius d'aquesta tria?\nEl programa que presento és un viatge en el temps al voltant de la figura d'un dels compositors més importants per a guitarra que hem tingut al segle XIX: Miquel Llobet. Volia presentar-lo en el seu context i envoltat de personalitats destacades que van acompanyar-lo en el record o en vida: Sor, una referència; Granados, de qui va fer arranjaments; Falla, que va dedicar a Llobet la seva única peça per a guitarra; Tàrrega, el seu mestre... Per acabar, he afegit algunes obres actuals per a guitarra de compositors com Joaquín Rodrigo o Feliu Gasull.\nSobre Gasull he escrit la meva tesina de màster i he tingut la sort de treballar amb ell en profunditat: un compositor importantíssim en el món de la guitarra que està fent un treball de redescobriment de les possibilitats d'aquest instrument. És ben segur que la seva obra no deixarà indiferent ningú!\nCom he comentat, és un moviment essencial que facilita que molts artistes actuals puguem tenir els nostres minuts per dir la nostra, fer gaudir el públic amb les nostres particularitats i que puguin seguir el nostre projecte si s'hi senten identificats. I tot això en un circuit on el públic entén de música i en gaudeix. No es pot demanar gaire més!\nTinc molts projectes en ment, però no puc dir amb certesa quin serà el següent. Vull apropar el format quartet de corda i guitarra al públic, penso en crear algun projecte amb un o dos ballarins i vull aprofundir en altres compositors com Gasull o Britten.\nPerò sense perdre de vista el més important: que l'art et posa en contacte amb tu mateix, t'exigeix honestedat, sinceritat, i t'incita a descobrir-te i redescobrir-te.\nUn instrument (a banda del teu): el violí\nUn director: Sergiu Celibidache\nUn grup de cambra: El Quartet Casals\nUn compositor: Benjamin Britten\nUna obra musical: Variations on a Theme by Hindemith, William Walton\nUn llibre: La música del Mundo, Andrés Ibáñez\nUna ciutat: Granada\nUn lema o refrany: La felicitat no és un estat, és una actitud\nUn somni: Ara més que mai: deixar de destruir el planeta, mirar pel bé comú i intentar viure tranquil·lament i en pau


Puig i Cordón, Joan: 01/08/08\n66 comentaris: Vincles d'aquesta entrada\n109 comentaris: Vincles d'aquesta entrada\n101 comentaris: Vincles d'aquesta entrada\n(469) El Sr. Ramírez va resultar beneficiat de els actuacions il•legals de la trama de joventut del Govern del popular Jaume Matas\nEl Sr. Ramírez representa el periodisme d’extorsió, basat en la mentida, per guanyar-se el favors personals, per això ni el PP, ni el PSOE són capaços d’enderrocar la part de finca pública oKupada.\nSegons pública el digital ·elcondifencial.com” el Sr. Ramírez ha convidat a la seva finca il·legal, al director del 'Wall Street Journal' negocis privat en espais públics.\nLa detenció de diferents càrrec públics de l’època del govern del popular Jaume Matas a les Illes Balears ha destapat la xarxa de favors que tenien instaurada, favors que permetien a tota una mena de personatges foscos exercir un poder a les Illes.\nUna de les persones més beneficiades ha estat el director d’aquest pamflet que no para d’atacar a la bona gent d’aquest país, el Sr. Ramírez va demanar ajuda als seu amics populars per tal de tenir gent per la contra manifestació que va preparar per anar contra la majoria de gent que reivindica una costa de tots, una costa lliura d’ocupacions il·legals.\nA tal fi, van portar des del País Valencià mes de 500 joves amb les despeses pagades per tal de fer veure que a les Illes estaven amb ells, un absolut ridícul que va costar diners a l’erari públic.\nAvui es comença a fer justícia, i ben aviat se sabrà tota la trama d’ajuda al okupa, aquestes ajudes no són les úniques, la pèrdua del poder per part del PP, li ha complicat els negocis al Sr. Ramírez, l’edició illenca del pamflet que dirigeix, és troba en una complicada situació, segons diferents experts, l’edició illenca del panflet te el dies comptats. La pèrdua de subscripcions per part del govern i la poca dignitat del producte ha comportat la pèrdua d’anunciats i una venta real irrisòria.\nFins i tot el PSOE li ha perdonat les seves obligacions, durant l’època de govern socialista i essent conseller d’hisenda l’actual Secretari d’Estat de Turisme i ex director general de la Guardia Civil, Joan Mesquida, és va perdre en un calaix l’expedient disciplinari per obres sense permís a la seva finca il·legal i és va estalviar la multa.\nHa tingut un tracte preferent de seguretat a costa de l’erari públic i el PSOE ha estat incapaç de fer complir la llei de costes i retornar a l’ús públic la part de la finca il·legalment privatitzada del Sr. Ramírez.\nQuina democràcia és aquesta en que alguns estant per sobre de la llei, com és possible que en ple segle XXI, algú encara mantingui privilegis feudals?\nPublicat per Joan Puig i Cordón el dijous, d’agost 14, 2008\n40 comentaris: Vincles d'aquesta entrada\n(461) Per ZP, primer “un Botin” que el President de la Generalitat\nPublicat per Joan Puig i Cordón el dissabte, d’agost 02, 2008\n53 comentaris: Vincles d'aquesta entrada


Holiday home Feriendorf Natur Pur 2 Brakel Alemanya - Ofertes d'hotels amb els MILLORS DESCOMPTES EN LÍNIA\n-, Brakel, Brakel, Alemanya, 33034 - Veure al mapa\nMés informació sobre Holiday home Feriendorf Natur Pur 2\nConvenientment situat a Bredenborn, Holiday home Feriendorf Natur Pur 2 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Feriendorf Natur Pur 2 asseguren una estada plaentera als seus clients. Els clients de l'hotel poden gaudir de aparcament de cotxes, s'admeten animals de companyia.\nL'ambient de Holiday home Feriendorf Natur Pur 2 es reflexa en cada habitació. aparell de televisió, plat de dutxa, banyera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Bredenborn, faci de Holiday home Feriendorf Natur Pur 2 la vostra llar.


Avui comença el període per sol.licitar un dels 32 pisos de protecció oficial | Ràdio Palafolls\nHome Economia Avui comença el període per sol.licitar un dels 32 pisos de protecció oficial\nMarc Ferri , juny 2, 2008\t / 388 0\nParal·lelament avui ha començat el període de presentació de sol·licituds de les persones interessades en alguna d’aquestes vivendes de protecció oficial que s’estan construint al costat de la biblioteca.\nEs tracta d’una promoció de 32 pisos d’entre 59 i 88 m2, amb plaça d’aparcament i traster i un cost entre els 137 mil i els 186 mil €, més IVA. Quatre d’aquests habitatges estaran destinats a persones amb discapacitat física o mobilitat reduïda.\nL’adjudicació d’aquests habitatges es farà a través d’un sorteig entre totes les sol·licituds validades.\nLes persones que vulguin optar a un d’aquests habitatges poden recollir les bases del concurs a l’Ajuntament i al PIJ.\nEntre els requisits demanats per poder optar a una d’aquestes vivendes hi ha un mínim de 5 anys de residència a PLF, acreditats pel padró municipal, no ser propietari de cap altre habitatge lliure o de protecció oficial, tenir uns ingressos entre els marcats com a mínims i màxims a les bases de l’adjudicació, entre d’altres requisits a complir.\nAquests habitatges estan subjectes a una sèrie de condicions especials per ser de protecció oficial com per exemple no es podran desqualificar en un termini de 90 anys.\nLa pròpia regidora explica quin és el procés després del dia 25 de juny, últim dia de presentació de sol·licituds.\nEl sorteig dels pisos es té intenció de fer al teatre municipal i serà transmès en directe per aquesta emissora, a finals del mes de juliol.\nMés informació a la pàgina web de l’Ajuntament de PLF.\nEls pisos de protecció oficial costaran entre els 137 mil i els 186 mil€ a PLF\nEl Ple de l’Ajuntament fa un homenatge als regidors de la passada legislatura.


Montse Rovira es presenta com a candidata d'ERC a l'alcaldia de Castell-Platja d'Aro\nMontse Rovira s'ha presentat en societat aquest dissabte a Castell d'Aro com a candidata d'Esquerra Republicana a l'alcaldia de Castell-Platja d'Aro en un acte que ha tingut lloc just 365 dies abans de les eleccions municipals.\nRovira substituirà Estel Rodríguez com a cap de llista d'ERC. Rodríguez ha liderat la formació republicana a Castell-Platja d'Aro en les dues darreres legislatures. En la primera va ser l'única representant del seu partit al ple municipal i en l'última ho ha fet acompanyada de Robert Rodríguez i la mateixa Montse Rovira, que després d'aquests anys fent oposició ara es veu amb forces per liderar aquest repte. Assegura que l'objectiu és molt clar: assolir l'alcaldia.\nDes d'Esquerra Republicana Castell-Platja d'Aro i S'Agaró asseguren que és massa aviat per parlar de programa però sí que tenen clar que el seu projecte girarà al voltant de fer república des del municipalisme.\nFilla de Castell d'Aro\nHo faran encapçalats per la Montse Rovira, nascuda a Castell d'Aro ara fa cinquanta anys. Divorciada i amb tres fills, Rovira treballa al departament de recerca de l'Hospital de Palamós i aquest dissabte se l'ha pogut conèixer en un vermut a la Plaça Lluís Companys, envoltada de familiars, amics i coneguts que l'han presentat, com la seva filla Marina, el seu exmestre Jordi Lamuà o l'eurodiputat republicà Josep Maria Terricabras.


La proposta d’ordenances fiscals de l’equip de govern introdueix nous criteris de fiscalitat verda — Ajuntament de Rubí\nSou a: Inici / Ajuntament / Sala de premsa / Notes de premsa / La proposta d’ordenances fiscals de l’equip de govern introdueix nous criteris de fiscalitat verda\nLa proposta d’ordenances fiscals de l’equip de govern introdueix nous criteris de fiscalitat verda\nL’executiu local també proposarà al Ple municipal una nova rebaixa de l’1% a l’impost de béns immobles\nL’alcaldessa i la regidora d’Hisenda i Serveis Econòmics (foto: Ajuntament de Rubí – Localpres)\nL’alcaldessa, Ana María Martínez Martínez, acompanyada de la regidora d’Hisenda i Serveis Econòmics, Mª Carmen Cebrián Ordóñez, ha presentat la proposta d’ordenances fiscals que es portarà a aprovació aquest dilluns al Ple municipal. El document elaborat per l’equip de govern, i que ja ha estat presentat a la resta de formacions polítiques, incorpora nous criteris de fiscalitat verda que busquen combatre l’emergència climàtica. “És una proposta que mira cap al futur. Al final del que es tracta és de deixar als nostres fills i filles un món; ja no un món millor, sinó simplement un món”, ha manifestat l’alcaldessa.\nLes ordenances fiscals dissenyades pel govern municipal inclouen diverses bonificacions relacionades amb l’eficiència energètica, adreçades tant a particulars com a empreses. Així, els habitatges unifamiliars i les comunitats de veïns amb instal·lacions d’autoconsum elèctric gaudiran d’una reducció de la meitat de l’impost de béns immobles (IBI), aprofitant les possibilitats que obre la nova normativa sobre l’autoconsum d’energia elèctrica del 5 d’abril. En el cas de les empreses, aquelles que optin per la producció i aprofitament d’energies renovables, veuran reduït al 50% l’impost d’activitats econòmiques (IAE); un avantatge que se suma a la bonificació del 95% de l’impost sobre construccions, instal·lacions i obres (ICIO) que ja es va introduir a les ordenances de 2019.\nDins el paquet de mesures de fiscalitat verda, l’equip de govern també proposa una modificació del sistema de bonificacions de l’impost de vehicles de tracció mecànica en funció dels distintius ambientals aprovats per la Direcció General de Trànsit (DGT). Les rebaixes, en aquest cas, serien del 50% al 75% segons la qualificació del vehicle.\nUna altra de les novetats que incorpora la proposta de l’equip de govern és la bonificació del 95% de l’ICIO en aquelles obres executades com a conseqüència d’una catàstrofe. Aquesta mesura dona resposta a les demandes del veïnat afectat pels aiguats de juliol i novembre de 2018.\nNova rebaixa de l’IBI\nL’equip de govern portarà a aprovació aquest dilluns una nova reducció de l’1% de l’IBI, que situaria el tipus impositiu al 0,677, enfront del 0,684 d’aquest 2019. Aquesta rebaixa se suma a les realitzades el 2018 i el 2019 ─d’un 2% cadascuna─ i suposa, per tant, una caiguda del 5% en només tres anys i el tipus impositiu més baix dels darrers 31. L’alcaldessa ha destacat que “un dels impostos que més pesa a les famílies de la nostra ciutat és l’IBI, hem intentant sempre que ha estat possible fer una rebaixa d’aquest impost. I així ho seguirem fent sempre que es pugui”.\nPel que fa a les taxes i preus públics, el text elaborat pel govern municipal aposta per tornar-los a congelar. També es mantenen les exempcions i bonificacions fiscals, tal com ha posat de relleu Martínez: “Continuem sent una de les ciutats amb més bonificacions i exempcions fiscals. A través d’unes ordenances també es pot acompanyar a les persones i famílies que més ho necessiten”.\nMartínez ha avançat que, amb independència d’aquesta proposta d’ordenances, l’equip de govern seguirà treballant durant el 2020 per millorar la fiscalitat municipal amb un clar objectiu social. Segons ha explicat, la voluntat de l’executiu és poder disposar finalment d’un cens d’habitatges buits a Rubí que permeti aplicar un recàrrec del 50% de la quota líquida de l’IBI en aquells immobles d’ús residencial que es trobin desocupats amb caràcter permanent. Aquesta mesura, de fet, ja està contemplada dins les ordenances municipals però no es pot fer efectiva per la manca d’un inventari precís dels pisos buits.\nL’alcaldessa ha conclòs que la proposta d’ordenances que es portarà aquest dilluns a aprovació inicial del Ple és “millor que la de l’any passat [...], amb la novetat destacada de tot el que té a veure amb la fiscalitat verda i la protecció del nostre món” i sempre amb l’objectiu que mantenir la qualitat del servei públic a la ciutadania.